text:
Prome Minister Evelyn Wever-Croes: INTEGRIDAD: “Mi deseo ta pa laga nos pais mas fuerte y mas integro cu mi a haye pa nos ciudadanonan tin confiansa bek den nan Gobierno”
Prome Minister Evelyn Wever-Croes:
INTEGRIDAD:
“Mi deseo ta pa laga nos pais mas fuerte y mas integro cu mi a haye pa nos ciudadanonan tin confiansa bek den nan Gobierno”
“Na fin di dia mi deseo ta pa laga nos pais mas fuerte y mas integro cu mi a haye den gobernacion, pa nos ciudadanonan tin confiansa bek den nan gobierno, y pa tur nos muchanan y hobennan tin oportunidadnan igual y no mester depende di un padrino den gobierno pa un tereno of un trabou”, Prome Minister Evelyn Wever-Croes a expresa na final di su discurso den e reunion publico den Parlamento na cumienso di e siman aki.
Prome Minister a indica cu e lucha di integridad no tawata uno facil. Ya desde mei 2014, Fraccion di MEP a publica e nota ‘Integriteit is het juiste doen, ook als niemand kijkt’. E di dos nota a ser publica na february 2015. Pues for di oposicion Fraccion di MEP a cuminsa cu e lucha aki. A cuminsa na inventarisa kico Aruba mester haci pa cana e caminda di integridad. A inventarisa tur e leynan cu mester bin na vigor pa Aruba por yama su mes un pais cu ta respeta su mes y cu ta haci lo corecto, hasta ora ningun hende ta mira.
“Temporada cu mi tawata den oposicion, cada biaha mi a papia di e topico di integridad, sea na Aruba, Corsou, Sint Maarten of na Hulanda, oponentenan politico cu tabata tapa corupcion den gobierno, ta manera rabia manera loco. Nan a purba silencia mi di tur forma. Pero mi no a give up. Dicon? Pasobra mi ta wordo guia pa e pensamento cu e fundeshi pa un exito balansa ta honestidad, caracter, integridad, fe, amor y lealtad. Despues di 6 aña den e lucha di integridad, awe mi ta satisfecho di con leu e esaki a yega. Mirando bek atras mi ta realisa cu bringa pa integridad ta pan di cada dia di cada minister”, Prome Minister a expresa.
Gabinete Wever-Croes ta tuma accion pa para actonan cu no ta integro, y a empodera hefenan di departamento ya cu ta nan tin e responsabilidad den prome instante. Mirando atras por wak un BIA cu ta un soño cu ta birando realidad, Ley di Integriteitskamer, Corporate Governance Code, Cambio di ley di Contabilidad, Ombudsman, National Integrity Scan, Financiamento pa partidonan politico, Empodera y fortifica institutonan halto di estado.
“Tur esaki no tawata tey 3 aña pasa. Claro cu Aruba a wordo afecta pa Covid y pa e motibo aki Gabinete Wever-Croes no por a yega mas leu cu tur e proyectonan aki pero sigur ta satisfecho cu tur loke a logra te awor. Gabinete Wever-Croes ta luchando pa bin cu e ley nobo di destaho cu actualmente ta den ehecucion, pa finalisa institucion di Integriteitskamer, National Integrity Scan, cambio di constitucion pa incorpora Ombudsman y Screening pa ministernan. Si no ta e Parlamento aki, ta e siguiente cu si kier demostra cu hecho cu e ta contra pa hendenan corupto drenta den gobierno y logra cu e Tratado di Nacionnan Uni contra corupcion, pa esaki conta pa Aruba tambe den su totalidad.
E meta final di tur e proyectonan aki ta pa cada ciudadano tin confiansa bek den su gobierno. Gabinete Wever-Croes no a yega asina leu di logra tur esaki, pero ta riba e bon caminda. Hendenan ta papia di dje y ta pone atencion. E caminda di bida ta duna integridad na esun cu ta uni su mes cu integridad. E caminda di bida ta duna fracaso na esun cu ta uni su mes cu fracaso”, Prome Minister a bisa pa finalisa su discurso den Parlamento pa trata integridad.


c: text/html

text:
San Nicolas: Diamars pa mas o menos 7’or y mey di anochi na warda di polis nan ta tende un persona ta grita masha duro pafo di warda y nan ta scucha algo dal basta duro contra e glas di e porta.
Mesora e polisnan na warda a bay mira kiko ta pasando y ta topa cu e conocido exhibicionista Sambre, completamente sunu wantando e porta di bandi pafo cera, su tras un homber basta rabia, cu un biga di mas o menos 1.2 meter largo den su man y tratando di habri e porta.
E agentenan na warda a dicidi di habri e porta y pidi tur dos pa drenta paden. E homber di inicial JAIA a conta polis cu su persona hunto cu su primo y cu e primo su yiu muher chikito di 3 aña a cana bay na e minimarket na Seroe preto y ora nan tabata canando pa bay cas bek, den B. Van Der Veen Zeppenfeldstraat, na altura di Madereinse, nan a topa cu e conocido Sambre completamente sunu, Sambre a cuminsa baila, ela cuminsa haci movecionnan hopi vulgar y a cuminsa grita palabranan hopi hopi vulgar mes.
Na prome instante nan a trata di ignora esaki, pero na momento cu Sambre a dirigi su mes na e criatura di 3 anja bisando e mucha, “cu e tambe por join”, eynan e cabayero a bira furioso y a pasa man pa un pida biga y a core tras di Sambre. Dilanti di e porta di Warda di polis, ela bay pa dal Sambre cu e biga, pero ela her’e y a dal e biga contra e porta y a scheur e glas, tambe e bel na e porta dilanti a haya daño.
JAIA a bisa polis cu no tabata su intencion di destrui e glas di e porta y cu ta Sambre e kier a dal cu e pida biga, mirando e falta di respet cu e tabata tin pa e mucha chikito.
Mesora e conocido exhibicionista Sambre a keda deteni, Sambre no ta solamente un exhibicionista pero ta un adicto ambulante. Na Warda nan a bin ripara cu Sambre tabata soda pisa, su wowo tabata mane glas, e tabata papia wartaal y lenga pisa, indicando cu Sambre tabata basta bou influencia di un of otro substancia.
Slachtofferhulp a wordo poni na altura y a wordo pidi pa manda Sambre PAAZ, aparentemente den oranan di mainta elo a wordo transporta pa PAAZ pa e haya tratamento psichiatrico.
Segun e chef van Dienst di districto di San Nicolas, ultimamente durante oranan di anochi, constantemente dilanti Warda di Polis, Burger King, Kentucky Fried Chicken y Madereinse, Sambre ta kita su paña, ta cuminsa cana bibo sunu rond y esaki ta pasa frecuentemente den bista di muchanan chikito cu ta bishitando un di e establecimentonan aki, cu nan mayornan. Varios biaha Sambre ta core bibo sunu drenta warda di polis .
Na Carrubian Festival tambe hopi biaha tin molester di Sambre, na varios ocasion polis mester a bay busk’e y deten’e, pa motibo cu e ta kita su paña y cana bibo sunu memey di e turistanan, localnan y muchanan cu ta bishitando e festival.

robotstxt: allowed

filter: keep


text:
WILLEMSTAD – No opstante e echo ku ta for di 2007 ku e departamentu di Obranan Públiko (DOW) a traha riba un plan di akshon pa atendé ku e awanan residual di Parke Industrial Brievengat, ketu bai e awanan aki ta bai resultá den laman na Playa Canoa. E awanan aki ta kontené fekalia i tambe kímikonan prosedente di vários fábrika i ta kontaminando e medioambiente na Playa Canoa.
Segun e piskadónan di Playa Canoa e problema di kontaminashon ta data for di dékada 80 na momentu ku a habri Parke Industrial Brievengat. Entretantu e situashon a sigui empeorá i awor no solamente e laman ta kontaminá pero tambe e bahia konosí komo Santu Pretu ku ta keda djis pabou di Playa Canoa. “Si bo sambuyá akinan bo ta ripará ku no tin koral mas, e ta un área kaminda tur kos a muri bou di awa”, asina piskadó Kenneth Webster ta deskribí e situashon na Playa Canoa.
Un reportahe di José Manuel Dias:
Segun e plan di akshon ‘Rioolaansluiting Industriepark Brievengat’ di 2007, Curinde ku ta e instansha ku ta manehá Parke Industrial Brievengat, lo mester a hasi un análisis di tur e komponentenan kímiko ku tin den e awanan industrial. A base di e resultadonan Curinde konhuntamente ku DOW lo mester a invertí den un planta adekuá pa prosesá awa ku kímikonan pa despues konektá esaki riba e ret di riolering di DOW.
Sin splikashon
E plan aki sinembargo no a bira realidat i te awe no tin un planta pa prosesá e awanan ku ta sali for di e Parke Industrial Brievengat. Konsekuensia ta ku tur e awanan ku kímiko den dje ta bai resultá na Playa Canoa. Direktora di Curinde Jacqueline Jansen ta preferá di no komentá riba e plan aki miéntras ku direktor interino di DOW Irvin Bata no por a duna un splikashon pa e frakaso di e plan. “Mi no por bisa ta kiko ta e motibu ku e plan a wanta”, asina Bata a bisa.
Responsabilidat
Remarkabel ta ku ta eksistí un konfushon ta ken ta e instanshanan responsabel pa e kontaminashon di Playa Canoa. Di akuerdo ku Curinde e awanan industrial ku ta sali for di Parke Industrial Brievengat ta drenta den e sistema di riolering di DOW. “Si e awanan aki ta bai resultá na Playa Canoa anto ta DOW tin ku responsabilisá su mes pa esaki”, asina Giovanni Boekhoudt gerente di kliente di Curinde a bisa. Di su banda Irvin Bata di DOW ta desmentí esaki. “Nan no ta konektá riba e riolering sentral i mas bien ta los pa bai laman” Bata a reakshoná.
Un di e fabrikanan den Parke Industrial Brievengat ku ta traha ku hopi kimiko ta Antillean Soap Company. Segun e hefe di e departamentu tekniko Tom Stegeman tur nan awanan residual ta bai den e sistema di afvur di Curinde. “Lokual ta sosodé ku e afvur pafó di e tereno di e parke industrial mi no ta na altura di dje”.
Den kuadro di tratadonan vigente i protekshon di nos medio ambiente for di aña 1997 no ta permití pa los na Playa Canoa. E úniko sitio ku por los ainda ta e laman na Shut pero pronto esaki tambe lo keda prohibí . DOW ta trahando riba un sistema na Seru Fortuna i Seru Lora ku lo akapará e awa ku e trùknan ta los.
Outor José Manuel Dias


text:
Aruba Ocean Villas prome na Aruba cu ta partner di Tablet Plus Hotels
Awor Aruba Ocean Villas na Savaneta, Aruba ta un Tablet Plus hotel. E curator original di e 4000 Tablet Hotelnan pa biaheronan di alta calidad a invita Aruba Ocean Villas pa ta nan partner.
Sra. Osyth Henriquez a acepta e invitacion y ta hopi honra cu su Boutique Hotel na nos isla chikito aki a bira partner y ta forma parti di un lista di hotelnan prestigioso den mundo.
E Tablet Plus Hotelnan ta keda scohi rond mundo pa nan creatividad propio, diseñonan artistic, estilo aparte y mayoria di nan tin un storia cu nan. Aruba Ocean Villas ta e prome Boutique Hotel na Aruba cu riba invitacion ta bira un Tablet Plus Hotel.
Osyth Henriquez ta contento pa bisa cu nan a bin y bishita y evalua Aruba Ocean Villas y aproba como un Tablet Plus hotel.
“Esaki ta exactamente con e Gobierno di Aruba y Minister di Turismo Sr. Dangui Oduber ta mira futuro diversificando turismo y economía riba nos isla di Aruba. Nos hotel estilo “Bohemian Chic” ta pas y ta un trendsetter na Aruba y Caribe. Esaki ta hacimi orguyoso!” Sra. Henriquez ta splica.
E fundadornan di Tablet a lanta nan hotelnan cu e proposito di pone trankilidad y romance bek den biahamento. Esaki ta cuadra mescos cu e filosofía di Aruba Ocean Villas di combina romance y amor pa naturalesa. Aki a tuma un paso hopi grandi pa e meta aki.
Sra. Osyth Henriquez di Aruba Ocean Villas a expresa: “Awor biaheronan di rond mundo tin e opcion di book nos hotel na Aruba como un Tablet Plus Hotel — pero ora bo book cu Tablet bo ta haya no unicamente un confirmacion , sino un organizacion complete cu ta bai percura cu e bishitante ta haya servicio di calidad cu cada stap cu e dal den su biahe.”
Tablet ta un recurso pa discubri e boutique hotelnan dim as interesante y luhoso den mundo-caminda e biahero por pasa experencianan memorable, no unicamente pa e camber pa e anochi. Parti di e Guia pa Biahero MICHELIN desde 2018, Tablet Plus ta piki su seleccion di hotelnan nan mes pa por ta na agrado nan cada ken nan gusto exquisito y budget.
“E union inovador y impactante entre Aruba Ocean Villas y Tablet Plus hotels aki ta inicia un period dim as inovacion y lo hisa nos standard den e industria di turismo aun mash alto y lo duna acceso exclusivo na e mundo di e biahamento, cultura, arte y alta cocina — tur esaki sin sacrifica nos voz unico. Tablet ta synonymo cu independencia di pensamento y movecion, y ni nos nomber ni nos mission mester cambia.” , asina e desaroyador di Aruba Ocean Villas Sra. Henriquez a finalisa bisando cu un sonrisa grandi riba su cara.
Michelin, ta un compania di tire basa na Francia cu ta publica e Guianan di Michelin pa biaheronan cu restaurant y tournan, cual silenciosamente a adkeri e “booking site” Tablet Hotels.
E meta di e deal aki ta pa e team di Tablet Hotels ta e lidernan den e transformacion digital di e Guianan cora di Michelin di restaurant y e Guianan berde pa turismo cu antes tabata imprimi y pa traha un vertical mas grandi pa biaheronan rond mundo, segun e co-fundador y CEO di Tablet Hotels Laurent Vernhes.
E resultado inmediato di e aliansa aki ta evidente de e Programa Tablet Plus. Pa keda na altura di e standardnan cu Michelin ta aplica pa restaurantnan, e rekesitonan pa bira un Plus hotel awor ta mas exigente. Hotelnan ta keda selecciona riba invitacion unicamente si nan ta ricibi consistentemente criticanan excelente di nan clientenan, sigurando cu tur hotel escohi como un Tablet Plus hotel ta dedica na provee hospitalidad di nivel halto (VIP).


text:
WILLEMSTAD – Durante e renovashon di e sala di deporte di Sentro Deportivo Kòrsou (SDK) no a tene debido kuenta ku e aspekto di salpeter i ya kaba por mira koroshon na gran eskala riba práktikamente henter e edifisio.
E renovashon a keda konkluí apenas dos aña pasá i por mira klaramente ku a usa materialnan inferior ku no ta resistente na salpeter. Esaki ta pone ku denter di poko lo mester bolbe bai gasta sèn den mantenshon di e sala deportivo aki, lokual no tabata e intenshon.
Falta di sèn
Segun direktor interino di SDK, Vernon Toré, falta di sufisiente sèn a pone ku mester a usa materialnan mas barata lokual tin su konsekuensianan riba e kalidat. “T’asina ku SDK ta risibi un supsidio di gobièrnu pero esaki no ta sufisiente pa kubri tur gastu di mantenshon”. Dor ku no tin sufisiente plaka pa hasi tur e trabounan na tempu, aktualmente tin un atraso hopi grandi den mantenshon di henter e kompleho deportivo.


text:
KRALENDIJK – RCN/OCW den estrecho kolaborashon ku OLB i unidat MBO di Scholengemeenschap Bonaire ayera a tene un enkuentro ku prensa. Durante e enkuentro ku prensa a elaborá entre otro riba e desaroyonan rondó di estudio na MBO,’ Konstruí bo futuro’. Diputado Nina den Heyer tabata promé persona ku a dirigí palabra na e okashon. Covid-19 a perhudiká nos, i na otro banda el a trese otro desaroyonan nobo. Ta importante pa e hende desaroyá su mes. MBO ta kanando un tremendo trayekto, pa sigui duna oportunidat pa studia. No solamente nos hendenan di Boneiru, sinembargo esnan di islanan besiña tambe ta bon bini,”diputado den Heyer a menshoná.
Despues a papia Liset de Keijzer, direktor di unidat MBO, SGB. El a duna un bista tokante kon e lèsnan ta hinka den otro na MBO. El a menshoná ku tin estudio pa tur hende di tur edat. “Nunka no ta lat òf edat ta muchu haltu pa un kurso serka nos. E diploma ta un rekonosé pa Hulanda. E gastunan na MBO ta minimal, sigur no pa kompará ku otro skolnan den eksterior. Tambe tin e posibilidat pa por studia i traha. Entre otro tin, kurso di sekshon di Horeka i turismo, konstrukshon i tékniko, ekonomia, atministrashon, deporte, media i mas. Pa mas informashon por pasa na Kaya Korona 4 òf bishita [http://www.mbobonaire.com. ,” de Keijzer direktor di MBO a bisa.
Despues a papia Arthur Korevaar, mènedjer di RAP, RCN SSO-CN. El a papia tokante e parti kon ta bai atendé ku e edifisionan nobo di MBO i e parti di kamindanan den e área pa tráfiko no pega momentu ku tur e skolnan na e sitio ta kla.
Seguidamente a papia Nolly Oleana direktor RCN/OCW.
El a papia di e estudionan ku ta bai tin di parti di SGB i MBO. “Ta hopi importante pa esnan ku ke logra un diploma logra esaki, pasobra sin un diploma ta bira dia pa dia mas difísil pa haña un trabou. Sigur un trabou ku ta paga bon. E estudio ta pòrnada. Solamente mester paga pa buki. Tur hende por yega na fiansa pa un estudio. Solamente si bo ta mas ku 30 aña di edat, bo no ta bin na remarke pa un finansa pa estudio. E diploma di MBO, tin igual balor ku esun di Hulanda. Nivel 1 i 2 ta na papiamentu i 3 i 4 ainda ta na hulandes. Boneiru tin un nivel di ICT di último ‘update’, i ku esaki ta ferwagt ku hopi hende ta opta pa bin Boneiru pa studia.
Si un persona tin un kamber disponibel, pa un preis rasonabel, pone nos na altura. Semper nos di Boneiru a bai Aruba i Kòrsou pa sigui studia aya. Awor ta turno pa nos ofresé nan un lugá pa biba temporal,” Oleana direktor RCN/OCW a bisa. A menshoná e atardi ku tin un plan pa krea un edifisio ku ta bai funshoná manera un ‘kampus’, esta un lugá pa e studiante por keda riba tereno di skol kaminda ta SGB awor.


text:
CONSENSO RIBA PROPOSICION DI LEY PA LEY DI REINO ORGANO CARIBENSE PA REFORMA Y DESAROYO
Hulanda, Aruba, Corsou y Sint Maarten a yega na un acuerdo riba introduccion di e proposicion di ley pa e Ley di Reino Organo Caribense pa reforma y desaroyo (COHO). Den e lunanan cu a transcuri a tuma luga diferente ronda di combersacion entre e partidonan tocante e consehonan di Raad van State y di Raden van Advies Caribense. E combersacionnan a bay den bon esfera y tabata constructivo. Finalmente a logra yega na consenso.
Secretario di Estado Raymond Knops: ‘E lunanan cu a transcuri, nos como pais den Reino a hiba combersacion intensivo y a negocia fuertemente. Mi ta contento cu awor nos ta di acuerdo cu otro riba e proposicion di ley, cu lo percura pa aumenta resistencia financiero economico di Aruba, Corsou y Sint Maarten. E ta e fundeshi bou di e cooperacion pa termino largo cu nos a palabra cu otro.’
Minister-president di Aruba, Evelyn Wever-Croes: 'E periodo tras di lomba tabata dificil, pero nos a siña hopi di dje. Como pais nos a sinta cu conviccion na mesa di negosacion pa asina crea e miho resultado pa nos ciudadanonan. Nos institutonan tabata esencial den esaki. Nos dilanti nos tin un ley den concepto cu cua nos, como pais den reino, por demostra cu respet mutuo, colaboracion y resiliencia ta e base di nos Reino.'
Minister-president di Sint Maarten, Silveria Jacobs:‘Gobierno di Sint Maarten ta contento cu a realisa e ahustacion necesario pa e presupuesto di Consensus Koninkrijkswet. Durante di e ultimo cuater simannan, tabatin hopi discusion y colaboracion pa yega na e punto aki. Sint Maarten ta spera cu por fortalece e relacion entre e partnernan di Reino aun mas tanto.’
Minister-president di Corsou, Gilmar Pisas: ‘Mi kier expresa mi agradecimento na e ekiponan di empleadonan publico, cu a base di consehonan di Raad van State y e Raden van Advies, a adapta e proposicion di e rijkswet di tal forma cu e proposicion ta hustifica nos autonomia y cu ta brinda miho perspectiva financiero y social na e pueblo. E pueblo ta na prome luga cerca nos. Nos lo laga evalua e proposicion di ley ahusta un biaha mas door di nos Raad van Advies y despues Parlamento tambe lo trata e contenido. Cu continuacion di e reformanan y reahuste di un economia cu ta krimp, nos ta spera cu pronto e efectonan lo ta visibel pa e pueblo.
E palabracionnan
Basa riba conseho di Raad van State di Reino y Raden van Advies y combersacionnan entre e partidonan, a haci algun ahuste den e proposicion di ley.
Competencianan di COHO
Den e proposicion di ley ta amplia responsabilidad di e paisnan riba e reformanan. Por ehempel nan ta responsabel pa formulacion y stipulacion di e plannan di accion. E competencianan di COHO ta limita na dunamento di sosten na y supervision di e reformanan. Ademas lo envolve e paisnan ora di formulacion di e reglanan di maneho di COHO.
Rol di ministerio di BZK
E rol di ministerio di BZK ta enfoca riba e agenda di ehecucion cu COHO ta stel op conhuntamente cu e paisnan. BZK por duna instruccion na COHO ora tin indicacion cu ta traspasa e limitenan di e pakete di pais cu e agenda di ehecucion. Lo anda cautelosamente cu e competencia aki.
Supervision financiero y fiansa
Den e proposicion di ley adapta ta reemplasa e supervision financiero agudisa cu un evaluacion di presupuesto cu e College (Aruba) Financieel Toezicht ta ehecuta. E colegio ta verifica si e actividadnan concreto den e agenda di ehecucion a keda traduci di forma responsabel den e presupuesto. Banda di esey ta verifica si den e presupuesto tin elemento cu ta forma barera pa e pakete di pais. COHO no ta supervisa esakinan, esey e supervisornan financiero ta haci via un supervision presupuestario existente mas amplio.
Nombramento di miembronan di directiva
Pa constelacion y nombramento di directiva di COHO a yega na un compromiso, den cua tur e paisnan por haya nan mes. Di e tres miembronan di e directiva por lo menos dos miembro, entre nan e presidente, tin afinidad demostrabel cu e paisnan Caribense den Reino. Banda di e criterionan di nombramento a yega na un acuerdo tambe tocante e procedura di nombramento, caminda e paisnan ta forma e comision di conseho di nombramento.
E proceso
E proposicion di ley cu partidonan a yega na un compromiso, ademas lo ser discuti riba 3 di september den Conseho di Minister di Reino. Despues cu Conseho di Minister di Reino acorda esaki, por entrega e proposicion na Tweede Kamer y Parlamento di Aruba, Corsou y Sint Maarten. Na e momento ey e proposicion di ley ta bira publico.


text:
–Oranjestad Aruba a mira un otro muestra di e desaroyo y confianza cu tin den nos producto turistico. Copa Airlines a yega nos isla cu su di dos vuelo diario, algo cu lo bay tuma lugar 4 biaha pa siman. Anteriormente Aruba tabata conta cu 7 vuelo semanal di e compania aki y desde diahuebs esakinan a aumenta te na 11 pa siman cu ta representa un incremento di 376 asiento pa siman.
Copa ta bula for di Panama y ta conecta cu hopi puntonan strategico pa nos isla na Sur America, manera entre otro Brasil, Argentina, Chile y Colombia.
Mirando cu Minister Otmar Oduber pa motibonan fuera di su alcance no por tabata presente, Myrna Jansen, Senior Advisor di su ministerio a hiba palabra pa yama e di dos vuelo di Copa bon bini na nos isla. Den nomber di Minister Oduber el a yama bon bini na ehecutivonan di Copa y a gradicinan pa e confianza mustra pa nos producto turistico. Tambe el a reconoce Copa cu hunto cu ATA y AAA a traha hunto pa haci di e aumento aki un realidad unda cu nan a traha pa crea e demanda.
Claudia Zuluaga, Gerente Comercial pa region Caribense di Copa a conta cu nan a cuminsa na final di 2008 cu 4 vuelo pa siman, despues na 2011 nan a subi e frecuencia te na 7 pa siman y entrante diahuebs 3 di juli esaki a sigui subi yegando te na 11 vuelo pa siman pa Aruba.
El a bisa cu nan ta hopi contento di ta bulando pa Aruba, cu nan a wordo bon ricibi y cu si no tabata pa e apoyo di pueblo di Aruba Copa no lo tabata na nos isla. E kier reconoce specialmente ATA, AHATA y AAA cu na un manera consistente a apoyanan.
“Copa ta reitera cu nan tin pleno confianza den destinacion Aruba y cu por sigui conta cu sosten di nan aerolinea pa por sigui crece, manera nos a bin ta haciend’e te awor”.
Gerente Comercial di Copa a expresa tambe cu nan lo sigui atrae mas persona for di Latinoamerica pa bin Aruba, pa nan conoce e beyeza di nos isla y e bon servicio cu nos ta ofrece cual ta un ehempel pa hopi isla den Caribe.


text: Diadomingo anochi a surgi un problema familiar na un adres na Sanicolas unda polis mester a acudi. Na yegada di e patruya a bin compronde cu aki ta trata di un problema familiar cu nan mes no por a sa di resolve na un forma pasivo y cu a recurri na accion di mas miembro di famia unda cu na final 3 persona a ser deteni. Shonnan nos ta den e temporada mas dushi di aña unda nos mester propaga paz union y amor, ademas nos tin un pandemia cu ta azotando mundo henter. Pa nos comunidad ta mas fuerte nos mester ta mas comprensivo y pasivo, ban nos tur hunto contribui pa asina cosnan bay mihor pa un y tur.


text: KRALENDIJK – Djaweps 5 di Sèptèmber a saka Ganadó di e premio èkstra ku Napa Auto Parts a primintí. Durante ku a saka e partisipantenan ku a haña e oportunidat pa a start e outo di e kampaña di Radio Live99.9FM, Andre Lendering di Napa Auto Parts a menshoná ku e bòn nan ku a keda den tómbola, for di nan ta saka unu mas, i e persona ta gana un “dinner for 2” na It’s Rains Fishes Restaurant. E atardi Reagan Pourier, empleado di Napa Auto Parts, a hinka man den tómbola i a saka e felis Ganadó, kende a resultá Jonathan Colorado. El a gana un “dinner” pa 2 persona na It’s Rains Fishes. Sigui kumpra na Napa Boneiru, pasobra Andre a menshoná ku ta bai tin mas oportunidat pa gana premio pronto.


text: KRALENDIJK — Hende den pueblo ta sigui komentá. Algun suidadano a aserka un reportero di Radio Live 99.9 FM, i a bisa ta bon pa purba sende un lus serka James Finies di ‘Nos Ke Boneiru Bèk’. “No solamente Boneiru, sinembargo diferente parti si mundu pa no bisa tur ta den problema e asuntu di vírùs di korona. Bon pa James komprondé e motibu, entre otro pa Boneiru ta forma parti di e pais grandi yamá Hulanda. Nan ta bai Yuda nos. Hulanda e pais ku nos ta mara n’e, ta bai yuda nos, kisas e ta un obligashon, sinembargo di tur manera awor ku nos por bai ta den nesesidat grandi, nan tei i ya a menshoná ku nan ta kla pa yuda tur e islanan di Caribe hulandes. Tin bes tin hende ta kritiká Hulanda sin para ketu i wak kon kos ta kana. Tremendo pa ‘Nos ke Boneiru bèk’,nan lucha, pa Boneiru mes por disidí i hasi manera nos ke. Nos mes ta generá sèn sufisiente pa por kubri nos gastu i sobrebibí. Ta bon pa nos pensa mas leu ku nos nanishi ta largu, manera e dicho ta bisa. Loke ta pasando e dianan aki, islanan chikitu manera entre otro Boneiru no por yuda nan mes. Ku otro palabra mester bisa ta bon ku Boneiru a tuma e desishon pa nos ta dirèkt ku Hulanda. Biba Ramoncito Booi. Kòrsou a skohe otro i a nenga pa bai dirèkt bou di Hulanda i si skucha notisia, bo ta komprondé ku ‘langzaam maar zeker’, kos ta kana den situashon difísil pa hermana isla Kòrsou. No ta malu di nan mi ta papia. Mi tin famia aya pues mi ke pa nan ta felis i stabil. Simplemente esei ta e bèrdat ku nan mes hendenan den posishon haltu ta mira i ekspresá. James mi ke bisabo, ta bon pa kritiká, pasobra esei ta tene gobièrnu i Hulanda na altura ku tin bista riba nan maneho pa e komunidat. Sinembargo no kaba ku Hulanda. Nos no por sin nan, manera nos tabata bibando djis promé ku vírùs di corona a presentá na China i awor otro partinan di mundu. Mi no ta kontra James, sinembargo ta bon pa pone atenshon na kiko realmente ta bon pa nos,” e hendenan ta komentá.


text:
Tratando ku kambio den bo bida. Kon bo por hasi esaki?
Nos tur ta kriaturanan di habito. Ora nos ta hasiendo algu pa basta tempu, nos ke keda hasi e kos ey e mesun kos pa basta tempu mas. Tog kambio ta algu ku ta parti di nos bida i bo no por skapa di esaki. Un hende su bida ta yen di kambio i transishon. Kambio den trabou, kambio den un estilo di bida, etc etc. Ta importante pa bo sinja asepta kambio ja asina bo por tin control di bo bida. Kosnan por kambia diripiente, pero abo ta disidi kon bo ta anda ku e kambio aki.
Bo ke sa un par di manera kon bo por trata kambio den bo bida i asepta nan?
- Realisa bo mes ku kambio ta un funshon: ku esaki nos kier bisa ku kambio no ta sosode sin un motibu. Nan por sosode paso e kos ku bo a kambia no ta pas mas den bida o pa motibo di kosnan ku a desaroja diferente di ku bo a verwagt. Ta bon pa bo skibi dikon e kambio aki a bini den bo bida ku por butabo kompronde kon bo a resulta den e situashon aki.
- Skucha na lokual bo tin mester: pa prosesa lokual a pasa ta bon pa bo realisa kiko bo tin mester di dje aworaki. Relaha bo mes mas, drumi bon o kana mas tantu. Si bo no kuida bo mes por soru ku bo ta kansa i tin mas stres. I esaki por strobabo di trata ku e kambio.
- Duna bo mes tempo pa trata i kustuma ku e kambio den bo bida: tur komienso ta difisil. Kambio por tin diferente estadio ku ne: A: ninga di asepta ku tin un kambio den bo bida. B. bo mes ta resisti kontra e kambio den bo bida. C. trata na mira e bandanan positivo di e kambio. D. asepta e kambio den bo bida.
- Kambia bo manera di pensa: pa trata na mira e kambio den bo bida bo por skibi e kosnan positivo ku e kambio lo por trese pabo. Kosnan bon ku elo por trese pabo i kon bo por krese komo persona.
- Kere den bo mes kapasidat i forsa: un persona ta mas kapas den hasi kosnan ku nan mes ta pensa. Si bo mes mira ku no tin ningun situashon ku bo no por trata i bo mes kere esaki, lo bo LOGRA!


text:
Willemstad – Raymond Gradus, presidente di e tres Kolegionan di supervishon finansiero (Cft), resientemente a hasi un bishita na Banko di Kuminda di Kòrsou (Voedselbank Curaçao). Ei el a risibí di Stacia Illidge, sekretario di e fundashon, informashon tokante e struktura di e inisiativa sosial aki ku ta duna yudansa na miles di famia for di komienso di e krísis pa motibu di e vírùs di COVID-19. For di aprel 2020 ya a parti mas ku 40.000 pakete di kuminda. Tambe el a haña informashon tokante di e donatùrnan ku pa medio di nan kontribushon finansiero ta hasi e forma di ayudo aki poibel. Tambe a konta Gradus tokante e kompromiso ku tur boluntario ta desplegá tur siman riba diferente manera pa por finalisá tur trabou nesesario.
Raymond Gradus ta hasi un bishita informal na Kòrsou, kaminda durante di un siman largu e ta tuma nota personalmente di e desaroyonan lokal i ta hiba kòmbersashon informal ku vários instansia i persona. Originalmente e intenshon tabata pa bishitá otro paisnan Karibense den Reino tambe, pero finalmente esaki no a resultá posibel. E bishita regular di henter e Kolegio na e paisnan, kual tabata planeá pa tuma lugá den yüni, tambe a keda kanselá; e próksimo biahe ta planeá pa tuma lugá na òktober.


text:
E mentalista, ilusionista y artista Guy Bavli lo ta na Aruba pa presenta un show den e Alhambra Ballroom riba dianan 3, 4 y 5 di Juli, hibando e publico riba un aventura den e misterionan di e mente humano. E anochi na Alhambra Ballroom lo ta yena cu wega mental y humor, demostrando Guy su podernan scondi, cualnan ta bai contra logica y sciencia, ya cu su podernan telekinetico por move obhetonan sin e uso di cualkier toke fisico. Harimento ta un tremendo medicina, Guy ta bisa, y mi publiconan interactivo ta hari y sacudi nan cabes ora nan no por kere con mi ta lesa nan mente cu un mescla di mentalismo y ilusion, psicologia, fisiologia y intuicion cu ta entretenimento puro. Naci na Tel-Aviv, Israel, Guy a cuminsa duna show dilanti di publiconan en bibo na e edad di cinco aña. Ora e tabatin ocho aña, el a duna su prome presentacion profesional na un club di landamento na Tel-Aviv, y esaki tabata su prome presentacion paga. Desde e dia aki e no a baha mas di e scenario. Carchinan pa Guy su tres presentacionnan na Aruba ta obtenibel na Alhambra Ballroom, y e cahera di Alhambra Casino. Portanan ta habri pa 7:30pm, y e show ta cuminsa pa 8pm. Bo ta wordo conseha pa laga bo logica na e porta, segun Guy, y explora e posibilidad di e mente humano hunto cu mi. Guy, kende a yega di bishita Aruba varios biaha, incluyendo pa duna presentacionnan priva, ta amigo di ehecutivonan di Divi Resorts Alex Nieumeyer, Tabitha Fecunda y Marin Bijl, y e por ser mira akinan na Fusion, unda el a ofrece un fiesta di cocktail cu miembronan di prensa local.
Prome lustro di Kiwanis Club of Aruba su Fundraising Golf Tournament
March 31, 2014 0


text:
NASHAIRA BALENTIEN LO REPRESENTA KORSOU NA MISS UNIVERSE 2017 I Liane Bonifacia lo representa Korsou na Miss United Continents 2017
NASHAIRA BALENTIEN LO REPRESENTA KORSOU NA MISS UNIVERSE 2017 I Liane Bonifacia lo representa Korsou na Miss United Continents 2017
Despues ku nos Miss Kòrsou 2016 Chanelle de Lau a hasi un tremendo i magnifiko trabou i laga mundu sa di Kòrsou, Coridja Stars Productions ke anunsiá ku Srta Nashaira Balentien lo ta Kòrsou su próksimo representante na e prestigioso sertámen di Miss Universe 2017. I Liane Bonifacia lo representá Kòrsou na Miss United Continents 2017.
Despues ku aña pasá Nashaira a keda elihí komo Miss World Curacao i pa motibunan ya konosì, no a partisipá mas den e sertámen aki, nos di Coridja Stars Productions mirando tur e preparashonnan ku a wòrdu hasí i e kualidatnan ku Nashaira ta poseé, a disidi ku lo delegá e beyesa aki komo Kòrsou su representante na Miss Universe 2017.
Djaluna awó 12 di yüni den un aktividat ameno i den presensia di algun invitado i prensa, koronashon di Nashaira lo tuma lugá ofisialmente.
Nos ta sigur ku Nashaira tambe lo ta otro digno embahadora di nos pais.
Miss Universe 2017 lo tuma lugá 26 di novèmber, esei ta nifiká ku mesora preparashonnan lo kuminsá pa nos representashon ta total.
Liane Bonifacia, ku ta nos Promé Finalista Miss Kòrsou 2016, tabata otro tremendo kandidata ku a demostra un nivel haltu di inteligensia i beyesa.
Durante e aña ku a transkurí, Liane a tuma su responsabilidat hopi na serio,
Coridja Stars Productions a risibí hopi bon reakshon i petishon pa Liane partisipá na un sertamen Internashonal i di nivel.
Evaluando tur e aspektonan aki, C.S.P. lo delega Liane Bonifacio pa Miss United Continents na Ecuador ku lo tuma luga 23 di Sèptèmber 2017.
Naturalmente nos ta konta ku sostén di pueblo di Kòrsou kompleto su apoyo pa nos digno representantenan.


text:
ORANJESTAD – Bou e departamento di Progreso Laboral (DPL) ta resorta e tres departamento manera Arbeidsbemiddeling en Re-integratie (Jobcenter), Arbeidsmarktregistratie (AMR) y tambe Advies Toelating Arbeidsmarkt (Admision).
E departamento di Arbeidsmarktregistratie (AMR) ta traha riba e demanda (lista di necesidad na personal) di dunadornan di trabou pa medio di e formulario di Arbeidsmarktregistratie.
Cu esaki DPL ta traha riba proyeccion entre demanda y suministro laboral pa e promixo aña, esaki ta sumamente importante pa asina DPL por traha di antemano conhuntamente cu scolnan, institutonan di educacion y dunadornan di trabou pa asina por produci y ofrece suficiente trahadornan local. Sin e formulario aki aproba un dunador di trabao no por haci e proceso conforme maneho na e otro departamentonan di DPL. AMR ta e prome paso cu tur dunador di trabou mester cumpli cune na DPL.
Rekisitonan
DPL kier a haci un suplica na dunadornan di trabou pa yena e formulario di AMR 2021 mas specifico y completo posibel (yena via un computer). Semper tin e posibilidad pa e dunado di trabou haci adaptacionnan na caminda riba su lista di necesidad na personal. Cu adaptacionnan ta referi na, por ehempel esnan cu ta depende di proyectonan di trabou cu ta exigi mas personal of personalnan specifico cu ta dificil pa anticipa di antemano. Semper tin e posibilidad pa haci cambionan riba e lista di necesidad entrega pero si na un forma realistico.
Pa locual ta trata rekisitonan exigi pa entrega un formulario di AMR, tur esakinan ta poni riba e prome pagina di e formulario estilo “checklist”. E dunador di trabao mester cumpli cu tur e puntonan corespondiente na su sector laboral pa asina por entrega e formulario y haya aprobacion. Esnan cu ainda no a entrega nan formulario di AMR 2021 por haci esaki ainda te cu fin di September 2021. Normalmente mester a traha un cita via email pa haci entrega pero mirando cu ta yegando na e fecha final, entrante dialuna 13 di September 2021 mester entrega esaki personalmente na DPL (hardcopy). E grupo aki cu lo entrega di awo te cu fin di September 2021 no mester haci un cita. Orario pa entrega ta di 8:00 am te cu 11:30 am y di 1:30 pm te cu 3:30 pm. Por trece un copia di e prome pagina pa asina DPL stempel cu a ricibi e documentonan.
Formulario
Pa por facilita e tempo di su clientennan y mirando e protocol di COVID-19, DPL tin e formulario aki disponibel riba su website: www.dpl.aw caminda un y tur por subi y download e formulario di AMR (PDF) cu ta cuadra cu su necesidad. Tene na cuenta cu tin cuatro diferente formulario di AMR pasobra nan ta reparti den sectornan laboral manera Horeca, General, Limpiesa-Hardineria-Seguridad y Construccion.
Formulario 2022
Entrante 1 di December 2021 lo cuminsa acepta e formulario di AMR 2022 cu lo ta obtenibel riba e website di DPL entrante e mesun fecha aki. Mester haci un cita online via email: dpl.arbeidsmarktregistratie@aruba.gov.aw pa asina haya un fecha pa entrega e formulario yena. Entrega lo mester sosode personalmente na DPL.
Atrobe, e formulario lo ta disponibel pa download, print y yena (digitalmente, no ta acepta formulario yena na man) prome cu presenta na DPL. Mester yena e formulario completamente pa asina por tum’e den consideracion na DPL y tambe mester cumpli cu tur e rekesitonan stipula den e checklist.


text:
Inspeccion di Salud Aruba (IVA) a ricibi notificacion cu un cierto produccion (batch) di e remedi di sucu metformine a...Read more
“ Di berdad , berdad , Mi ta bisa boso , esun cu tende Mi palabranan I kere Esun ku...Read more
Ciudadano ta pidi cualkier persona cu por a mira su cacho cu ta perdi den area di Socotorolaan banda di...Read more
Yamada pa heredero di difunto Sr. Antonio van der Linde, kende a nace 13 di Juni 1888 na Aruba y...Read more
Charles Grill Special Buffet Menu. Diaranson 7 Aug 2019 Ora: 11:30 - 4:00 Jaburibari 26-B Roasted Turkey Picnic Ham Chicken...Read more
12 Juli 2019 lo recorda fayecimento di Wendell A.R De Leeuw miho conoce como " Djaka Muis " Famia kier...Read more
Como preparacion pa e temporada di vakantie grandi, cu ta den porta, Departamento di Aduana ta duna e biahero local...Read more
Gobierno di Aruba ta haci ANUNCIO: Cu e frontera cu Venezuela ta keda cera pa 3 luna mas. Mirando e...Read more
Interupcion di Servicio di Cable TV y Cablenet Diabierna 10 di mei 2019 di 8:00 AM pa 2:00 PM. Barionan...Read more
He peleado la buena batalla He acabado la carrera He guardado la fe. Al eterno, la alegria de tenerla literalmente...Read more
Orbituario Esun cu ta hiba un bida drechi, cu ta practica husticia y cu semper sa papia berdad; cu no...Read more
Aki ta sigui un anuncio di morto di Mr. Ghansham N. Mahtani.Read more
Teleshopnan y SETAR Store ta habri pa publico: Diasabra dia 15 di December 2018 di 7:45 am pa 1:30 pm...Read more
Cu imenso tristesa na nos curason ta participa fayecimento di Wendell A.R De Leeuw miho conoci cerca su amigonan ‘...Read more
“Bou di alanan di Dios mi ta sigur”Abo ku ta biba bou di amparo di Altisimo, ta hospedá den somb...Read more
Anuncio Publico. Diabierna manece Diasabra ladronnan a horta un Kawasaki Ninja preto cu cora for di un cas na Savaneta....Read more
For di esnan encarga cu Candy’s Lottery a aserca redaccion di masnoticia pa asina publica un anuncio unda nan a...Read more
Anuncio Publico: Diadomingo merdia ladronnan a horta un mitsubishi lacer lancer shinishi aña 2010, A-67886 for di e supermarket na...Read more
Diasabra marduga ladronnan tabata activo rond Aruba te asta un coredo di brommer a bira victima. Ta un hayabusa color...Read more


text:
Pelikula
Un Pelikula of Cine, ta un serie di imagenan moviendo. E ta wordu trahá dor di rekort imagenan fotografiko ku un kamara, of por wordu krea ku animashon of efektonan visual. E proseso di traha pelikula a bira un forma di arte i un industria.
Pelikulanan ta artefaktonan kultural kreá dor di kulturanan spesifiko, i e ta refeha e kulturanan ei, anto en turno ta afekta nan. Cine ta konsidera un forma di arte importante, un forma di rekreashon popular anto un metodo hopi poderoso pa eduka of indoctrina hende. E elementonan visual di un cine ta duna pelikulanan e pder universal di komunikashon. Un par di cine a bira popular ront mundu dor di husa translashon ku ta kambia loke ta wordu papiá den e idioma di e audiensia.


text:
Presentando proyecto di conservacion relaciona cu naturalesa, noticia, ciencia, legislacion y educacion pa e seis islanan di Caribe Hulandes.
Dutch Caribbean Nature Alliance (DCNA) a lansa su website completamente nobo. Den un comunicado di prensa emiti pa e red non-profit di conservacion di naturalesa crea pa salvaguarda naturalesa den Caribe Hulandes, DCNA a brinda varios aspecto destaca tocante con su website nobo ta facilita intercambio di informacion no solo entre e miembronan di e red di conservacion di naturalesa, sino tambe entre publico en general.
Diferente cu e website anterior, e website nobo lo conta cu varios portal di informacion interactivo cu lo haci cu intercambio di informacion tocante conservacion di naturalesa, maneho, investigacion y proyecto educativo den Caribe Hulandes por ta mucho mas accesibel.
Plataforma di noticia interactivo
Den e website nobo, e lectornan por haya e ultimo noticianan tocante naturalesa cu un enfoke riba proyecto di investigacion y monitoreo cu ta surgi di Caribe Hulandes a traves di un plataforma di noticia totalmente interactivo yama (Bio)News (https://dcnanature.org/news/), tambe optimalisa pa su visualisacion den plataforma movil. Si e website mes lo ta na Ingles, e diferente noticianan tocante naturalesa lo wordo traduci na Papiamento, Papiamentu y Hulandes y lo ta disponibel riba e website. BioNews ta conta cu e apoyo amabel di Ministerio di Agricultura, Naturalesa y Calidad di Alimento.
Conservacion di naturalesa den Caribe Hulandes
Tambe lo presenta un descripcion general interactivo di e proyectonan activo di investigacion y monitoreo den Caribe Hulandes y e lectornan lo por cera conoci cu e miembronan di Red di DCNA y cu e Secretaria di DCNA. Tambe lo duna un descripcion general di e diferente leynan di naturalesa y conservacion y proyecto educativo pa e seis islanan di Caribe Hulandes. E bishitantenan di e website tambe tin acceso na dato di naturalesa y conservacion a traves di link di base di dato regional, incluyendo base di dato di biodiversidad di Caribe Hulandes (DCBD), y link na website di miembro socio di DCNA. Tambe por haya documento specifico di DCNA, manera informacion tocante maneho exitoso pa e organisacionnan di maneho di area proteha pa e seis islanan, ademas forma con residente y turista por participa na conservacion den nan respectivo islanan pa medio di vacatura, trabou voluntario, registro di naturalesa, observacion y posibel asociacion.
“Mi lo kier gradici specialmente e contratistanan; Bram Perry, Deviate Design y Coastal Dynamics, pa nan ayudo den desaroyo di e website, asina tambe e colaboradonan di DCNA Photobank cu a yuda nos presenta e bunita naturalesa di Caribe Hulandes riba nos website. Nos ta spera di curason cu boso lo disfruta di e website nobo aki y cu boso lo siña hopi mas tocante conservacion di naturalesa den Caribe Hulandes ”, Tineke van Bussel, Oficial de Comunicacion y Investigacion di DCNA y lider di proyecto pa desaroyo di e website nobo, a comenta.
E website nobo di DCNA, www.dcnanature.org, a keda realisa danki na e sosten continuo di Loteria di codigo postal Hulandes.


text:
Hopi miembro ta haya falta di buki pa lesa y ta desea pa busca otro buki . Na biblioteca nan ta consciente di esaki. Pesey ta reorganisa algun servicio y pa awor ta fiha mas riba servicio digital. Pa e motibo aki a cuminsa cu E-books siman pasa cu e servicio di onlinebibliotheek cu ta bay segun peticion via e-mail. Tambe tin mucho mas material den coleccion digital.
For di dialuna dia 11 di mei, biblioteca publico na George Madurostraat (O’stad) y Peter Stuyvesantstraat (San Nicolas) ta habri entre 9or pa 3or pa entrega buki of busca buki. Esaki ta bay di un manera poco diferente:
Esnan cu ta desea di entrega bukinan tin e posibilidad di ‘drop-off’ buki. Esakinan lo wordo desinfecta prome cu nan bay den cashi bek, segun procedura stipula pa bibliotecanan rond mundo. Miembronan cu ta desea di fia buki por manda un email na info@bibliotecanacional.aw of yama na 528-1526 y 582-1527. Na biblioteca ta pone e bukinan cla pa e miembro y ta avisa ki ora por busca buki. Esaki lo ta den orario di 9or di mainta pa 3or di atardi.
Por fabor, den email menciona:
- Nomber,
- Number di telefon,
- Number di e barcode riba e carchimiembro
- Preferencia: y tambe si bo ta desea titulo of autor specifico, topico of genero manera drama, detective, aventura, etc.
- Idioma: Specifica tambe den ki idiomabo ta desea di lesa.
Teniendo na cuenta e reglanan di distanciamento social, e servicio aki ta bay segun afspraak, no por djis yega biblioteca pa entrega of busca buki.


text:
Futbol di Aruba conoce hopi baluarte, hungadonan cu un carera bunita den e deporte Rey. Arubaanse Voetbal Bond (AVB) ta dedica cada Campeonato di division di honor na un of mas di e personanan cu a y ta hunta un rol importante den historia di futbol na Aruba.
Recientemente AVB a anuncia cu a scoge pa e temporada 2016-2017 pa honra cuater hende homber cu a destaca den y a contribui grandemente na e deporte aki.
Nan ta Monico (Theo) Ruiz, Alberto (Beto) Peña, Ricardo (Cadochi) Kock y Frans “Fan” Dijkhoff. Ta un honor y placer pa AVB por conta cu nan influencia y e “stempel” cu cada uno a pone riba futbol na Aruba, cada un di nan haciendo contribucionnan valioso durante di e tantisimo añanan cu nan ta hungado futbol. No solamente nan teamnan a disfruta di nan talento, pero como miembro di e seleccion di Aruba y hasta den seleccion di Antia Hulandes, nan talento a yuda hiba e deporte dilanti pa un publico mas amplio y nan a inspira hobennan pa sigui den nan pasonan. AVB ta comparti un poco di e carera di cada un di e baluartenan aki cu comunidad di Aruba.
Monico (Theo) Ruiz
Theo Ruiz a cuminsa hunga futbol cu e team di Real Koyari cu 9 aña di edad. Cu su 11 aña el a bira miembro di e team aspirant di SV Bubali y cu 13 aña a bay hunga pa e team di junioren. SV Bubali a bira campeon di Aruba 4 biaha y 1 biaha sub campeon den e temporada cu el a hunga den e team aki.
Durante varios aña Theo a forma parti di e seleccion hubenil di Aruba. Na 1976 el a forma parti di e seleccion di Antia Hulandes y a subi di categoria pa e seleccion di hoofklas di Aruba. Como miembro di e seleccion hoofdklas di Antia Hulandes, Theo Ruiz a hunga diferente torneo internacional den Caribe, Centro y Sur America.
Cu SV Bubali Theo a logra un titulo di campeon di Aruba (1975) y un titulo di sub campeon (1986) y cu SV Dakota, el a bira campeon (1983) y sub campeon di Aruba y di Antia Hulandes (1984). Theo tambe ta conoci riba cancha di futbol di sala. El a forma parti di Fermins Boys y na 1994 a nombr’e Deportista di Aña di Futbol di Sala pa e organisacion cu ta dirigi futbol di sala, esta Fefusa. Keto bay Theo Ruiz ta activo riba tereno, hungando den e division Veterano cu e team di Bubali Chipi Chipi.
Alberto (Beto) Peña
Beto Peña (1931) a cuminsa hunga futbol na un edad relativamente hoben den bario di Santa Cruz. Hunto cu otro hobennan el a lanta e prome team, esta Jong Santa Cruz. Despues el a forma parti di otro teamnan, incluyendo Trappers, Jong Hollanda, Holandia, Santa Cruz Sport Union y Aruba Juniors. Como miembro di Aruba Juniors el a cuminsa forma parti di e seleccion di Aruba y a hunga tambe weganan interinsular. Na aña 1955 Beto a forma parti di e seleccion di Aruba cu a hunga e torneo Copa CCCF (awendia CONCACAF) unda Aruba a keda na di 5 luga. Beto tabata hunga korfbal tambe cu e organisacion SV Volvox, cual el a presidi pa diferente periodo. E tabata miembro di directiva di SV Estrella y a forma parti di e comision di carnaval di Club Caiquetio.
Ricardo (Cadochi) Kock
Prome cu Cadochi tabatin 15 aña ya el a subi pa hoofdklas na aña 1963 cu San Nicolas Jrs. Na 1966 el a hunga pa e seleccion di Aruba den division junioren y den e prome Weganan di Reino como miembro di e seleccion di Antia Hulandes U19. Un aña despues el a bolbe forma parti di e seleccion di Antias pa Weganan di Reino, caminda e ekipo a logra medaya di oro. El a forma parti tambe di e seleccion grandi di Aruba y esun di Antia. Hunto cu e ekipo di Antia el a hunga e weganan eliminatorio pa Weganan Olimpico. Na aña 1968, Cadochi a uni na RCA; despues el a bay traha den casino y a sigui hunga pa RCA so. Hunto cu e tricolornan di Solito el a logra varios titulo. Na 1978, el a sali Hungado Mas Valioso di e campeonato. Algun di e weganan cu Cadochi ta considera mas importante p’e tabata e weganan contra Feyenoord; Botafogo, Brazil; Deportivo Portuguez, Venezuela; Saprisa, Costa Rica y Defence Force di Trinidad. Na aña 1981, Cadochi a cuminsa traha como comentarista di futbol hunto cu Janchi Tromp y pues e aña aki ta cumpli 35 aña trahando den prensa deportivo.
Francisco Dijkhoff
Francisco Dijkhoff ta naci na Aruba dia 30 november 1952 na Papaya, na Tanki Leendert. Na edad jong el a cuminsa bay tereno di F.C.Tropical cu su ruman +Toni y practica futbol cu e muchanan di junioren y reserve. Despues di a regresa di Hulanda, el a bira miembro di Teachers United, unda cu ora cu no tabatin referee, e mes tabata dirigi e wega. Su colega di John F. Kennedy School, Norman Brown, a urgi’e pa bira miembro di A.V.B. A aserk’e pa dirigi weganan di division dos pa A.V.B. riba tereno di Universal, Sport Boys y Dos Caminos tur diadomingo atardi. Hunto cu +Nito Rosel y +Fan Dijkhoff a dirigi hopi wega den Joe Laveist Sport Park diabierna anochi. Na 1988 el a bay duna les na Milton Peters College Sint Maarten. Ora a regresa di Sint Maarten directiva di AVB bou presidencia di +Boei Marchena a forma un comision hunto cu Oslin Toppenberg y Aubrey Maduro pa inventarisa e retonan den e cuerpo di referee y trece solucion pa directiva. Di e momento ey na 1991 e ta envolvi cu refereenan di AVB.


text:
Diabierna 9 di october e di dos wega di American League Division Series (ALDS) ta inicia na Tampa Bay. Unda cu den e prome inning Boston ta bay ariba 2 pa nada unda cu Bogaerts ta dal un hit pa right field y ta score Schwarber pa e prome careda di wega.
Na di 3 inning Xander ta yega plato pa asina e tuma su turno na bate, cu un conteo di 3-2 cu 2 out Xander ta dal un Homerun na left field y ta duna Boston un careda pa e wega bira 5-3. Verdugo ta bin tras di Bogaerts y tambe ta dal un homerun na right field pa un back to back homerun.
Xander ta pone un otro record riba su nomber door di conecta 2 Homerun den post season como shortstop despues di Nomar Graciaparra (1999)
Wega ta termina 14-6 na fabor di Boston Red Sox. Sigiente wega lo ta diasabra 9 October, 4:07 pm.


text:
Den cuadro di e trabounan di Ministerio di Husticia y Asuntonan Social, Minister encarga Rocco Tjon ta reuniendo cu diferente stakeholder. E siman aki lo percura pa sinta cu tur e departamentonan cu ta resorta den e cadena social, pa scucha di nan banda kico ta e retonan cu ta biba cerca nan.
‘Un vision cu nos tin y un maneho cu nos kier ehecuta ta pa trece e dos veldnan di Husticia y Asuntonan Social mas hunto.’
Minister Tjon ta splica, cu e acercamento aki lo haci cu lo combati criminalidad mas eficas, pa motibo cu hopi biaha e retonan social ta conduci cu un persona ta comete un acto criminal. Ademas, Minister Tjon a expresa su confiansa den programanan multi disciplinario cu ta percura pa barionan tin iluminacion adecua y limpi pero cu ta ofrece e hobennan den bario oportunidad pa atende programanan di deporte, programanan social, programanan di arte y programanan educactivo cual tur ta hopi importante. A traves di un maneho integral lo bay atende cu entre otro problema di ‘dropouts’ di muchanan cu no por bay un bijles pa motibo cu mayornan no por paga esaki. Esaki ta un proyecto cu lo kier introduci (den colaboracion cu demas stakeholders) den Presupuesto 2022.
Un reunion hopi importante cu lo tuma luga pronto, segun Minister Tjon, ta cu e fundacion “Ta Basta, End Child Abuse” cu tambe lo haya un invitacion pa sinta na mesa cu nan preocupacion y sugerencianan. E topico di abuso di mucha a causa hopi conmocion den nos comunidad y durante e proceso di formacion nan a entrega un documento den cual nan ta señala e puntonan di mehoracion den e parti di maneho, e parti legislavio, e parti di concsientisacion y prevencion. Di banda di Ministerio di Asuntonan Social, ya caba a busca mayoria informacion y a ‘werkuit’ diferente di nan puntonan.
Terminando Minister Tjon a duna di conoce cu e ta wak bek na un siman fructifero di trabou y ta anticipa e siman cu ta bin.


text:
Estudio pa CIOS na Hulanda
Deporte y movecion ta algo cu bo ta gusta? E ora ey un estudio na “Centraal Instituut voor de Opleiding tot Sportleiders” CIOS, por ta algo pa bo. Esaki ta un estudio pa formacion deportivo riba nivel di MBO cu na final ta conduci na un profesion den cual deporte y ehercicio ta e meta principal.
Cu un diploma di CIOS, bo por traha na Aruba den e sector Horeca, cu un club of organisacion deportivo, na cierto Fundacionnan y Departamento Gubernamental.
Admision pa Estudio CIOS:
Hobennan cu ta interesa mester tin minimo un MAVO diploma of prueba di HAVO 3 pa HAVO 4. E aplicante mester haci diferente test pa mira si e ta cualifica pa drenta e Instituto CIOS na Hulanda. E prome test ta un test fisico cu si pasa esaki positivo por sigui pa e siguiente test cu ta esun di idioma Hulandes y di Matematica cu ta wordo haci online. Na final di e testnan online lo bai tin un evaluación verbal cu lo wordo guía door di un docente di CIOS - Arnhem cu lo bin Aruba . Si e aplicante pasa tur e testnan positivo e por wordo admiti na e Instituto di CIOS. Ta conseha pa e hoben tin 18 aña di edad, pa asina e por aplica pa un fiansa di estudio via “Dienst Uitvoerend Onderwijs” DUO na Hulanda, mirando cu Aruba no ta duna un fiansa pa estudio riba e nivel di MBO. (E test aki ta solamente pa admision pa CIOS na Arnhem)
Test fisico
E test fisico lo bai tuma lugar na luna di februari 2021 cu ta solamente pa estudiante cu ta interesa pa bay studia e aῇa escolar 2021-2022. E test fisico ta encera cu e persona mester pasa e test di landamento, gymnastico, core un distancia di 3 km y mester por domina diferente technico basico di deporte manera volleybal, basketbal y voetbal.
Esnan cu ta interesa y ta desea mas informacion por tuma contacto cu sra. Jacqueline Ponson van Putten via email: Jacqueline.vanputten@gobierno.aw


text:
Diadomingo mainta a drenta informe di cu tin un caso di maltrato y menasa na un cas na Pos Chikito Complex, mesora a dirigi un patruya na e sitio. Na yegada di e patruya a bin compronde cu aki ta trata di un homber cual diasabra cu e anciana a cuminsa pidi ayudo di polisnan pasobra e ta su so den e cas y e homber en cuestion a cana drenta paden y tabata exigi pa dun’e placa. Pero e señora no a dun’e cu a pone cu e homber no a compronde y a dal’e un mokete,
Ambulance a bini na e sitio y despues cu a atende cun’e eybou a dicidi di hib’e Poli pa un control mas profundo, mirando cu ta trata di un persona di edad. No a haya e agresor na e sitio ni den bisindario, pero funcionarionan policial tabata sa kende e ta, ya cu aparentemente den pasado tabatin asistencia p’e caba.
Diadomingo mainta un biaha mas e anciana ta na grito pasobra e homber a bolbe yega na e adres ey y ta menaza di cap e señora. Hasta por a nota presencia di funcionario di “slachtofferhulp”. Polisnan a bini y funcionarionan di departamento forensico tambe tabata na e sitio. Pero atrobe e homber no tabata na e sitio.
Un ora despues, un poco despues di un ora di e prome asistencia, e agresor a bolbe na e adres na Pos Chikito Complex y tabatin un arma blanco, cuchiuw, den su man. Aki a yega atrobe patruya, e biaha’ki si a topa cu e homber y a detene mesora. Tambe a confisca e cuchiuw cu e tabatin den su man.
E señora no ta comprend’e pakico e homber aki ta busca problema cun’e pero si tabata bisa “e kier matami”. Mientrastanto e homber sinta den auto di Recherche, sperando pa dogcatcher busk’e tabata bisa “hibami cerca mi mama”.
Dama di edad sufriendo na man di un homber cu ta drenta su cas maltrat’e y menas’e.
Diadomingo mainta a drenta informe di cu tin un caso di maltrato y menasa na un cas na Pos Chikito Complex, mesora a dirigi un patruya na e sitio. Na yegada di e patruya a bin compronde cu aki ta trata di un homber cual diasabra cu e anciana a cuminsa pidi ayudo di polisnan pasobra e ta su so den e cas y e homber en cuestion a cana drenta paden y tabata exigi pa dun’e placa. Pero e señora no a dun’e cu a pone cu e homber no a compronde y a dal’e un mokete,


text: Diadomingo anochi a drenta informe di un accidente cu hende herida na Tanki Leendert. Mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre un auto y un brommer unda un Ford Transit blauw a sali subi caminda bay pariba net ora cu un brommer tabata bini y e brommer a bay dal tras di e Ford Transit despues di esaki e Ford Transit a sigui core bay pariba. E motorcyclista a resulta herida. Na yegada di e ambulans nan a atende cu e victima y a transporte pa hospital.


text:
Barranquilla2018News
Brons pa Kyra y Abigail
Aruba ta keda na di 3 lugar cu un total di 73.8333 punto
E duo di natacion artistica Kyra Hoevertsz y Abigail de Veer ta logra medaya di brons den Duo Liber aki na Weganan Centroamericano y del Caribe Barranquilla 2018.
Competencia a inicia aki na Barranquilla pa exactamente 9or di mainta y nos atleta nan tabata e prome nan pa demostra nan rutina. Hopi mas sigur di nan mes awe ta logra un puntuacion di 73.8333 y asina keda posiciona como di tres y logra e medaya pa Aruba. Medaya di oro Mexico y e medaya di silver pa Colombia.
Pabien Kyra y Abigailš„


text: Diadomingo mainta a drenta informe di un accidente na e rotonde banda di ex-Drive Inn, mesora a dirigi un patruya na e sitio. Na yegada di e patruya a bin compronde cu un dama chauffeur tabata bebi y riba un trip cu un amigo y un amigo mas. Polisnan a pidi pa e vehiculo di transporte di detenidonan y nan a trece warda di Polis na Shaba. Despues durante investigacion a resulta cu den e auto tabata tin dos hende mas mas cu no por a mustra documentonan cu nan ta legal na Aruba. A detene ambos y pidi atrobe pa e vehiculo di transporte di detenidonan cu a presenta y asina hibanan tambe warda. Guarda Nos Costa lo sigui e proceso pa confirma nan status riba e isla. Segun fuente e dama deteni cu a causa e accidente ta e mesun dama cu a bira famoso via e caso di Patruya 37 na Noord. E biaha aki e ta den noticia cu foto y tur cos pero deteni pa causa accidente y bebi.


text:
Tin kabelnan di 60KV eybaonan y mester wak bon prome cu e trabaonan sigui!
Diabierna 5 di februari mainta, durante vigilacion di WEB Aruba, a bin ripara cu parti di e tereno cerca di The old man and the Sea ta marca cu staca y cu a inicia cobamento di e tereno. Bou di tera di e tereno marca, ta core dos cabel principal di coriente 60 KV, cu ta core di substation Zeewijk pa WEB na Balashi. E cabelnan aki ta di sumo importancia pa suministro di coriente pa nos isla. Un parti di e produccion di parke di molina di biento y parke solar na Lago Heights, ta bay WEB via e cabelnan aki pa wordo reparti den otro barionan. Cu un cable tracer y mapanan a check unda e cabelnan di halto voltahe ta core y a conclui cu e stacanan ta pasa over di e cabelnan. Cobamento eynan por resulta sumamente peligroso, pero tambe e por conduci na un black out. Pa e motibo ey y como medida di precaucion, a notifica autoridadnan competente pa para e trabounan inmediatamente. Pa seguridad di un y tur a conseha esnan responsabel pa e proyecto pa revisa nan plan. Di parti di WEB Aruba lo tuma contacto cu DIP pa investiga un ke otro.


text:
Diadomingo anochi a drenta informe di cu tin varios yamada di cu un auto lo a pasa los tiro den Seroe Patrishi, mesora a dirigi varios patruya na e sitio. Na yegada di e patruya a bin compronde cu aki lo ta trata di un auto blanco cu lo a pasa los tiro banda di e supermercado y tambe banda di e santana. Mesora polisnan a cuminza puntra rond pa haya informacion y a tende varios version di e modelo di auto un ta bisa stationwagen, otro van blanco y hasta ta menciona pick-up pero tur ta referi color blanco. E camindanan pa Seroe Patrishi a ser sera y a cuminza cu un investigacion mas profundo en busca di evidencianan sea bala of huls. A solicita tambe e investigadornan technico y forensyco como recherchenan di distrito 1.
UPDATE: E caminda a keda sera te den oranan laat di mey anochi.


text:
Costa Rica
Costa Rica, oficialmente e Republika di Costa Rica (Template:Lang-es of República de Costa Rica, Template:IPA-es) ta un pais na Amerika Sentral, ku ta grens na Nicaragua parti nort, i Panama na parti oost i suit, e Oceano Pasifiko na west i suit anto Laman Karibe na parti oost.
E nomber Costa Rica, kemen "Kosta Riku", konstitushonalmente e pais a abolishona su forsa militar permanentamente na 1949. E ta e uniko pais di Amerika Latino ku ta inklui den e lista di 22 demokrasianan mas bieu na mundu. Costa RIca ta un di e top paisnan di Amerika Latino segun su Human Development index, anto ta di 54 na mundu den 2007. E pais ta di 3 na mundu anto prome den Merka den 2010 su Environmental Performance Index
Na 2007 e gobiernu di Costa Rica a anunsia planonan pa Costa Rica bira e prome pais Neutral di Karbon pa 2021. Segun e New Economics Foundation, Costa Rica ta keda prome di e Happy Planet Index anto e ta e pais mas "Berde" na mundu.
Historia[editá | editá fuente]
Era Pre-Colombiano[editá | editá fuente]
Anthropologonan a klasifika e hendenan indigeno di Costa Rica komo esunan di e area Intemediante, kaminda e kulturanan Mesoamerikano i Andes a overlap. Mas resien, Costa Rica pre-Colombiano a wordu sikribi manera un parti di e region Isthmo-Colombiano. E parti nort-west di e isla, e penisula di Nicoya Peninsula, tabata e parti mas suit di e kultura Nahuatl ora e spañonan a yega pa den siglo 16. E partinan sentral i sur tabata in influensia Chibcha.
E impakto di e hendenan indigeno riba kultura costarikeño ta relativamente chiki kompara ku otro paisnn di Latino Amerika, pasobra e pais no tabata tin un poblashon di indigeno grandi pa kuminda kune anto kasi tur di nan a muri di malesa ku a woru tresé dor di e oropeonan, manera Influenza i smallpox of otro forma di maltrato dor di e kolonistanan spaño. E poblashon nativo ku a sobra a wordu absorba den e sosiedat spaño kolonial. Tin algun ekspeshon un di nan ta e tribunan di Bribri anto Boruca ku te ahinda ta biba den e serunan di Cordillera de Talamanca, na e parti sur di Costa Rica, banda di e grens ku Panama.
Kolonisashon spaño[editá | editá fuente]
Durante mayoria di e periodo kolonial, Costa Rica tabata e proviensia mas sur di e e Captanasia General di Guatemala, ku tabata nominalmente parti di Spaña Nobo (Mexico), pero ku tabata opera en grande komo un entidat autonomo den e Emperio Spaño. Costa Rica su distanisa for di e kapital na Guatemala, su prohibishon legal bou di lei Spaño pa hasi komersio ku si bisiñanan na Panama e ora ei bou di e Viceroyalidat di Nueva Granada (Colombia), anto e echo ku no tabata tin hopi rekurso manera Oro ku Plata, a hasi Costa Rica den un luga pober, isolá, anto poko habitá den e Emperio Spaño. Costa Rica a wordy disribi komo "E kolonia spaño di mas pober i miserabel den Amerika" dor di un gobernador spaño na 1719.
Un otro faktor importante tras di Costa Rica su pobresa tabata e falta di un poblashon indigeno signifikante pa hasi trabou forsá, ku kemen ku mayoria di e hendenan prome na Costa Rica mester a traha riba nan mes tera, preveniendo e establesementu di hacienda grandi. Pa tur e rasonan aki Costa Rica tabata hopi menospresia dor di e Korona Spaño anto e la keda pa desayora riba su mes. E ta kere ku e sirkumstansianan aki durante e periodo aki a hasi effeto riba hopi di e idiologianan ku Costa Rica ta wordu rekonose p'e , anto e a pone ku Costa Rica a bira un sociedat mas eerlijk ku su bisiñanan. Costa Rica a bira un "demokrasia agrikultural" ku niun klase indigeno of mestizo opresá. Tabata largu prome ku bibantenan a bai den e serunan anto a haña tera volkaniko anto un klima mas suave ku esun di kantu di laman.
Independiensia[editá | editá fuente]
Manera sobra di Amerika Sentral, Costa Rica niunka no a bringa pa su independensia di Spaña. Riba 15 di September 1821, despues di e perdida final di Spaña kontra Mexico den e Guera Mexikano di Independiensia (1810-1821), e autoridatnan na guatemala a declara independiensia pa tur Amerika Sentral. E dia ei te ahinda ta wordu selebra komo dia di Independensia na Costa Rica, asta si eingelijk bou di e Konstutishon Spaño i 1812 ku a wordu re-adopta na 1820, Nicaragua i Costa Rica a bira un provinsia autonomo ku su kapital na León.
Manera otro nashonan Centro Merikano Costa Rica a konsidera anneksashon den e prome Emperio Mexicano di Agustín de Iturbide, pero despues di poko tempu e la kolapsá na 1823, anto Costa Rica a bira un provensia di e Republika Federal di Sentro Amerika, ku a eksisti theoretikamente di 1823 pa 1839, pero ku e ehersita un autoriadat maha los riba su provensianan costituente, particularmente e pober i remoto Costa Rica. Na 1824, e kaptal di Costa Rican a move bai San José, ku e krea un periodo kortiku di violensia over di rivalnan di e kapital bieu, Cartago. Terwijl ku guernnanan civil a kuminsa na kasi tur provensia di e Republiko Federal di Sento Amerika anto entre factornan politiko den provenisanan individual, Costa Rica a keda relativamente na pas.
Na 1838, masha tempu despues ku e Republiko Federal di Sento Amerika a stop di funktiona den praktiko, Costa Rica a formalmente kita anto a proklama su mes independiente. E distansia konsiderabel anto e rutanan di komunikashon pober entre Suidat di Guatemala anto e plateau Sentral, kaminda mayoria hende tabata biba nan bida anto kaminda mayoria di e poblashon ta bibá te ahinda, a nifika ku e poblashon lokal tabata tin hopi tiki konekshon ku e gobiernu federal na Guatemala. For di tempu kolonial te ku awenida, Costa Rica su separashon for di resto di sentro amerika ta un obstakulo grandi den purba di haña mas integrashon regional na Sentro Amerika.
Kresementu Ekonomiko[editá | editá fuente]
Kofi a wordu plantá na Costa Rica den e parti prome di siglo 19 anto e la wordu exporta na oropa pa prome biaha na 1843, masha lihe e la bira Costa Rica su prome exportashon mayor. Produskshon di kofi lo keda Costa Rica su medio di ganashi prinsipal te ku hopi lat den siglo 20. Mayoria di e kofi tabata wordu krese i exporta ront di e sentronan grandi di poblashon den e plateau sentral anto o orei transporta ku ossenkart na e puerto pasifiko di Puntarenas, Costa Rica. Pasobra e mayoria di e kifi tabata bai na oropa, e la bira mas i mas importante pa traha un ruta di transporte pa bai Oceano Atlantiko. Pa e rason ei, na e añanan 1870' e gobiernu di Costa Rica a kontrata ku komersiante di merka Minor C. Keith pa traha un kaminda di rails pa bai e puerto karibense di Limón. Aunke tabata tin difikultad enorme ku konstukshon, malesnanan, anto finansia, e kaminda di rails a wordu kabá na 1890. Mayoria di Afro-Costarikeño, ku ta konstitui ongeveer 3% di e poblashon, ta desediente di immigrantenan jamaikiño ku a traha riba e konstukshon di e rails nan ei. Konviktonan merkano anto immigrantenan chines tambe a partisipa den e proyecto aki. Na kambio di traha e railsnan, e gobiernu di Costa Rica a duna Keith pidanan grandi di tera anto lease banda di e ruta, ku e la husa komo un plantashi di bakoba anto e la exportanan na merka. Komo resultado si esei bakoba a bini ta un rival di kofi komo e exporte prinsipal di Costa rica, terwijl kompanianan ku di afo (inkluiendo e United Fruit Company) a kuminda haña un rol grandi den e ekonomia nashonal.
Siglo 20[editá | editá fuente]
Historikamente, Costa Rica generalmente a difruta di hopi pas anto un stabilidat politiko hopi grandi kompara ku hopi otro nashonan Latino Merikano. For di làt den siglo 19, Costa Rica toch a sinti dos periodo signifikante di violensia. Na 1917–19, General Federico Tinoco Granados a manda komo un diktator militar te ora e a wordu kita anto forsa pa abondona e pais. E inpopularidat di Tinoco su regime a hasi ku, depues ku e la wordu kita, e forsa militar di Costa Rica a baha signifikantemente den grandura, rikesa, anto influensia politiko. Na 1948, José Figueres Ferrer a kuminda un revolte armá dor di un elekson presidensial ku a bai malu. Ku mas ku 2,000 hende morto, e guera sivil Costarikeño tabata e evento mas mortal den Costa Rica durante e siglo 20. E rebeldenan vikterioso a forma un gobiernu junta ku a abolisa e forsa militar tur hunta anto a traha un nobo konstitushon dor di un essemblidat demokratikamente skohi. Ora nan a hasi e reformanan aki e junta a duna nan poder na 8 di November 1949, na e gobiernu nobo demokratikamente skohí. Despues di e coup d'état, Figueres a bira un heroé nashonal, ganado e pais su prome eleksonan demokratiko bou di e nobo konstitushon na 1953. For di e ora ei, Costa Rica a tene 13 elkson presidenshal, esun mas resien na 2010. Tur di nan tabata regarda komo sin violensia anto transparente.
Geografia[editá | editá fuente]
Costa Rica ta situa na e isthmus, sentro merikano na 10° Nort di e equator anto 84° West di Meridian Primo. E a grens ku Laman Karibe (na parti òst) anto e Oceano Pasifiko (na parti west), ku un total di 1,290 km di kosta, 212 km di dje na Laman Karibe anto 1,016 na esun Pasifiko.
Costa Rica tambe ta grens Nicaragua na parti nort un grens di 309 km anto Panama na parti suit-suitost 639 km di grens. Na total Costa Rica tin un area di 51,100 kilometer kuadrado plus 589 kilometer kuadrado di awanan teritorial.
E punto di mas haltu ta Cerro Chirripó, na 3,819 metre, anto e ta e seru di 5 mas haltu na Sentro Amerika. E volkan di mas haltu ta e Vulan Irazú ku 3431 meter di haltura . E lago di mas grandi na Costa Rica ta Lago Arenal.
Costa Rica tambe ta komprimi di un par di isla, Isla del Coco 24km2 ta apart pa su distansia di e pais situa masha leu mes de Oceano Pasifiko 480 km for di Puntarenas, pero Isla Calero ta esun di mas grandi den e pais ku 151.6 km2. Costa Rica ta protekta 23% di su teritoria ku su systema di areanan di protekson. Tambe e tin e desidat mas grandi di espesie na mundu.
Klima[editá | editá fuente]
Pasobra Costa Rica ta keda entre nuebe pa dies grado nort di e equator e temperatura ta tropikal henter aña. Toch e pais di hopi mikroklima dependiente di kon haltu bo ta, kuantu awaseru ta kai, topografiá, anto geografiá di e region. Costa Rica su seizoennan ta defini dor di kuantu awaseru ta kai durante un periodo anto no e kuater seizoennan den e Hemisferio norte. E aña por wordu dividi den dos periodo, e seizoen seku, konosi lokalmenta komo "zomer" anto esun muha konosi komo "winter". E parti "zomer" of temporada di sekura ta bai di Dezember pa April, anto Winter of temporada di awaseru di mei pa november, ku ta inklui e Temporada di Orkan, anto durante e tempo aki awaseru por kai konstantemente den un par di region. E lokashon ku ta risibi mas tantu awaseru ta e parti Karibense di e serunan Cordillera Central , ku un kaida anual di mas ku 5,00 mm. Humedat tambe ta mas haltu riba e banda karibense kompara ku e banda pasifiko. E temperatura anual riba e kostanan ta ront di 26.7 °C, i 20.6 °C den e areanan mas pobla di e Cordilera Central, anto bou di 10 °C riba e topnan di e serunan mas haltu.
Gobiernu[editá | editá fuente]
Costa Rica ta un republika demokratiko ku un konstitushon fuerte. E pais tabata tin a lo menos 59 aña di demokrasia continua, hasiendo e den un die e paisnan mas stabil den e regio, anto e uniko pais Latino Merikano ku ta inlui riba e lista di e mundu su 22 demokrasianan mas bieu for di porlomenos 1950. Costa Rica por a preveni e violensia grandi ku a plaga mayoria di Amerika Latino.
Costa Rica ta un republika ku tres poder: responsabilidat ehekutivo ta vesta serka e presidente, poder legislativp ta keda serka e Assemble Legislativo, anto poder Judisial ta keda serka e korte supremo. Tin dos vise-presidente anto tambe un kabinete disginá pa e presidente. E presidente, vise-presidentenan, anto 57 miembronan di e Assemblidat Legislativo ta wordu ellekta riba termanan di kuater aña. Un ammandamento konstitushonal approbá na 1969 ta limita presidente i legeslativonan na un termino, pero deligativonan por kore atrobe pa un luga den e assemblidat ora nan a keda sinta un termino.
E kuerpo elektoral supremo, e oficina di e comptrolado general, e ofisina di e Proncurator general di e republika, anto e ofisina di e ombudsman tambe ta disfruta di hopi independensia.
E korte supremo ta dividi den kuater kamber, un attandiendo ku lei konstitushonal, un attandiendo ku lei kriminal anto dos ku lei sivil, lei merkantil anto otro.
Na april 2003, e prohibishon di e amandamento konstitushon riba re-elekson di presidentenan a wordu reversa, pa perimti Óscar Arias (ganado di Premio Nobel di Pais, 1987) pa kore pa presidente pa un segundo biaha. Na 2007 Óscar Arias a wordu elekta den un elekshon krap i hopi kontesta kontra minister di ekonomia formal Ottón Solís, koriendo riba un plataforma pa permiti komersio liber. E la wordu suksidi dor di Laura Chinchilla ku a gana e elekson di 7 di februari 2010, anto a tuma ofisina na 8 di mei 2010. E tambe ta di e pardito Liberashon Nashonal anto ta e prome hende muhe elekta komo presidente na Costa Rica.
Provincia, canton, i distrikto[editá | editá fuente]
Costa Rica ta konsisti di 7 provinsia, ku tambe ta dividi den 81 canton ("cantón" na Spaño, plural "cantones"), kada un di nan ta direkta dor di un mayor. Mayornan ta skohi demokratikamente kada quater aña dor di e canton su hendenan. No tin legislatura provensial. E cantonan ta dividi den distrikto (distritos). E provensianan ta:
Ekonomia[editá | editá fuente]
Relashon ku exterior[editá | editá fuente]
Flora i fauna[editá | editá fuente]
Demografia[editá | editá fuente]
Salú[editá | editá fuente]
Religion[editá | editá fuente]
Lenganan[editá | editá fuente]
Kultura[editá | editá fuente]
Edukashon[editá | editá fuente]


text:
Oro
Oro ta un elemento kímiko ku e simbolo di Au (latin aurum) anto ku e number atómiko di 79. E ta un metal hopi buská pa traha sen, goias, anto otro arte for di kuminsamentu di historia humano. E metal nativo ta okuri komo pida-pida den tera, anto den vanonan di depositonan natural. Menos komun e ta okuri den mineralnan komo komponente di tera, normalmente huntu ku tellurium. Metal di oro ta denso, moli, brilante anto hopi fasil pa traha kuné i puro. Oro puru tin un koló hel anto ta wordy tradishonalmente konsidera pa ta atraktivo, i ku ta mantene su kolo sin oksida den airu of awa. Oro ta un di e metalnan pa sen ku a sirbi komo un sibulo di rikesa anto balor dor di historia. Standartnan di oro ta e basis pa polisianan monetario. E tambe ta wordu mará na un variedat di simbolismonan i ideologia.bo por hanja oro kolo hel blancu I tanbe kolo kora . E pais nan ku bo por hanja oro ta Hulanda, Afrika, Surnam I Mexico. Pero kaminda bo por hanja oro ril anto hopi ta na Surnam ei nan tin mas tantu oro ku tur kaminda.


text:
WILLEMSTAD – E sirkunstanshanan pa invertí ta malu pa motibu di burokrasia i regla nobo, Asosiashon di Komersio na Kòrsou (VBC) ta bisa. For di 2015 e BV- i NV nan ta obligá di paga 50 porshento di nan benta òf 50 mil florin pa aña na nan mes komo entrada. “E regla ei ta kompletamente no realístiko” direktor di VBC John Lieuw ta bisa.
Mas o ménos 80 porshento di e empresarionan na Kòrsou, ta MKB (negoshi chikí i mediano ku ménos ku 10 empleado). E empresarionan aki hopi bia ta skohe e pa ta BV, NV òf negoshi di un persona. Komo ku no tin un areglo pa trahadó independiente òf freelance, un hende asina hopi bia ta resultá den un negoshi di un persona. Esei ke men ku bo mes ta responsabel, pero bo no tin gastu di personal: e gastunan di AOV i OV ta kaduká.
Un otro desbentaha di un negoshi di un persona ta ku e empresario ta paga e BZV (ku a introdusí na febrüari 2013) pa tantu e parti di e dunadó di trabou komo e parti di e trahadó. “Pa evitá esaki hopi hende ta skohe pa BV òf NV”, Lieuw ta sigui.
Paga 50 porshento obligatoriamente
Den un forma legal asina e empresario ta paga su mes un salario ku por pone e entrada pa belasting sali mas abou. Tambe SVB ta paga normalmente den kaso di enfermedat. Pero e triki aki for di 2015 no ta lukrativo mas: for di dia ku a bini ‘Gebruikelijk loon’ (suèldo di kustumber) e empresario ta obligá di paga su mes 50 porshento di e entradanan.
“Loke no ta kuadra ta ku ta wak e benta i no e ganashi”, Lieuw ta splika. “Ke men ora un bendedó kumpra un outo pa 60 mil florin i bend’é pa 80 mil florin, e mester paga su mes un suèldu di 40 mil florin. Di kua plaka e mester hasi kompra e ora ei?”
Forsa di kompra
E gastunan pa suèldu a bira muchu haltu, Lieuw ta bisa. Esaki ta trese trahamentu sin paga belasting òf tumamentu di trahadó freelance. “Pa un entrada di 1000 florin nèto pa luna, e dunadó di trabou mester reservá 1700 florin. Ta mas barata si tuma trahadó freelance, pasobra nan no tin suèldo mínimo. Ku esaki e forsa di kompra ta baha i esaki tin influensha atrobe riba ekonomia.”(pa un splikashon mira e lista *)
Accountant Luzette da Silva tur dia ta mira hende ku e gastunan haltu ta subi nan kabes. “Ta manera niun hende no ta komprondé ki influensha e gastunan aki tin riba e hòmber chikí. E areglo di 50 porshento ta dal espesialmente e empresarionan chikí.” Da Silva ta tende mas i mas k hende ta ‘hòrta shòt’ pa asina skapa e gastunan. “Ta kosta di mas. Algun di nan ta entregá un protesta, pero esei ta tuma añanan largu i tanten aanmaning ta keda drenta.”
Ministerio di Asuntunan Sosial, Labor i Bienestar ta e partido ku ta ehekutá e areglonan i ta determiná e porsentahenan. Niun hende na ministerio no tabata alkansabel pa komentario.
Lesa tambe: ‘Empresarionan ta preferá si traha klandestinamente pa motibu di gastunan haltu’
* Un salario nèto ta e salario ku un trahadó ta risibí riba su kuenta. E direktor di un BV òf NV ta duna su mes un salario: e tambe ta trahadó. E dunadó di trabou ta paga 17,2 porshento na salario, inkluso tur prima i gastu. Un salario nèto di 1000 florin ke men ku e dunadó di trabou ta paga 1722 florin. Esta si e no skohe pa paga penshun, di diestres luna i plaka di vakashon.
Trahadó ta risibí suèldu: 1000
Gastunan total: 1722,-
Gastunan total sin gastunan obligatorio (plaka di vakashon, di 13 luna i penshun: 1462,-


text:
Tag Archives: Trahado Sector Priva
Video: Procedura Notifica AO Sector Priva
Den mesun empresa trahado no por ricibi FASE mientras otro ta ricibi Subsidio di Salario
Un dunado di trabou no por tin algun trahado den FASE y algun trahado ta wordo paga por medio di Subsidio di Salario Den un temporada cu tin hopi informacion cu mester tene na cuenta cune SVb kier clarifica y elabora ariba e programanan di sosten financiero FASE y Subsidio di Salario. Subsidio di Salario… Mas Informacion
SVb Informacion tocante Pensioen
Entrante prome di januari 2015 e edad di pensioen ta subi pa 60,5 aña. Abo a pensa caba riba bo pensioen?
Callcenter SVb cera den weekend venidero
Banco di Seguro Social Aruba SVb ta anuncia cu en conexion cu trabaonan di mantencion e callcenter di SVb ta cera riba: • diasabra 7 december • diadomingo 8 december Notificacion di AO (meld ziek) via 527-2782 no ta posibel riba e dianan aki.


text:
Un investigacion di Banco Central a accentua cu den comunidad ta biba e percepcion cu e grado di corupcion bou politiconan ta halto. Ademas algun siman pasa nos a wordo confronta cu e di dos caso, investigacion Avestruz, di corupcion di e gabinete anterior lidera pa Mike Eman. E siman aki Parlamentarionan Edgard Vrolijk LL.B y Rocco Tjon MBA ta haci entrega di e ley di screening Ministers y Minister Plenipotenciario (landsverordening integriteit ministers).
LANDSVERORDENING INTEGRITEIT MINISTERS
E ley aki ta regla screening di candidatonan pa bira minister y Ministers. E ta duna un base legal pa entre otro e investigacion di seguridad nacional y esun di Husticia por bay mas profundo. Pa ley lo bira posibel cu formador of Minister President por apunta un comishon cu por haci un investigacion pa wak si un persona ta ministeriabel y si un Minister por keda den funcion.
Ademas di esaki e ta bira obligatorio pa ley cu un Minister y su famia mester duna un relato financiero di tur nan propiedad y bienes. Un investigacion fiscal y un investigacion pa constata transaccionnan irregular tambe ta forma parti di e screening.
CASTIGO
Den e ley a incorpora tambe articulonan den cual ta determina e castigo pa un candidato Minister, Minister y su famia cu di un of otro manera ta viola e obligacion cu e ley aki ta pone riba nan. Castigonan ta varia te cu 4 aña di prison. Mester tuma bon nota cu castigo pa actonan coruptivo cu un mandatario comete ya caba ta regla den nos leynan di codigo penal.
MINISTERIABEL OF NO?
Pa garantisa integridad di gobernacion e ley aki ta nombra e motibonan (“uitsluitingsgronden”) pa cual un persona no por wordo nombra Minister. Personanan por ehempel cu a wordo sentencia pa un crimen of ta sospechoso den un investigacion penal no por bira Minister. Parlamentarionan Vrolijk y Tjon ta haya esaki sumamente importante pa garantisa integridad di gobernacion y na mes momento pa restaura confiansa den politiconan.
PA CONCLUI
E siman aki e ley aki ta wordo entrega na tur Parlamentario. Den un reunion di comishon central lo dicidi e ora cuanto tempo cada Parlamentario ta haya pa haci pregunta y despues lo fiha un fecha pa trata e ley. Den e simannan nos dilanti Parlamentarionan Vrolijk y Tjon lo sigui duna splicashon riba e ley importante aki.


text:
Manera ya conoci Covid-19 a trece un reto inmenso pa Dr. Horacio E. Oduber Hospital. E Cuido Intensivo originalmente tabatin solamente 8 cama disponibel. Cu ayudo di Hulanda nos a yega na un maximo di 22 cama di ICU den e di tres y di cuater ola di Covid-19. Lastimamente, esaki no tabata suficiente. Durante e ultimo simannan Hospital di Aruba mester a manda 30 pashent intuba pa Fundación Santa Fe de Bogotá (FSFB) y Hospital Internacional de Colombia (HIC) na Bucaramanga.
Un paar di dia pasa ainda HOH tabatin admiti den Cuido Intensivo 19 pashent intuba/cu optiflow y 25 pashent intuba na Colombia. Tur hende por imagina cu sin ayudo Colombia nos lo tabatin un reto medico serio pa nos ciudadanonan di Aruba.
Durante tres dia recientemente un grupo chikito di Hospital a bishita e embahada di Reino di Hulanda na Bogota y tur dos Hospital na Colombia pa asina papia tocante algun punto manera e experiencia como team medico, e pashentnan y nan famia. Tambe pa siña di otro con nos por traha mas eficiente y efectivo pa nos pashentnan, dokter y tur otro stakeholder. Hospital di Aruba a traha cdiferente afspraak pa den un futuro cercano comparti conocemento, teamnan medico, ekipo y air ambulance. Naturalmente un punto importante cu a toca tambe ta pa tene e porta habri pa pashentnan di Aruba den futuro.
Loke no por keda sin menciona ta e gratitude pa e ful e personal den e dos hospitalnan cu a cuida nos hendenan y pashentnan di Aruba. Di parti di HOH nos ta desea di gradici especialmente Dr. Victor Castillo, CEO di HIC, Dr. Jairo Roa, CMO di FSFB y sra. Caroline Ramaekers, hefe suplente di embahada Hulandes, pa nan esfuerso y sosten!


text:
Fundashon Famia Plania Bati Kibra.
dia 1 di dezèmber 2020, Fundashon Famia Plania a ranka sali ku e proyekto Bati Kibra, esaki
enkonekshon ku 55 aña Fundashon Famia Plania na òktober 2020 i tambe dia internashonal di
HIV/AIDS.e proyekto aki tin komo meta pa konsientisá e hóben riba e area di seksualidat i pueblo di
Kòrsou ku Fundashon Famia Plania ta di vital importansia pa pueblo.
Nos hóbennan ta hunga un ròl hopi grandi den nos komunidat i tambe komo futuro mayornan. Mirando
e influensia ku nan tin riba otro tokante e tema relashon
seksual, ta un nesesidat pa nos influensiá nan komportashon riba e bon
kaminda.
Komo resultado por tin un komunidat stabil, un komportashon seksual salú i bon mayor pa nan yunan
den futuro. P’esei ku bista riba futuro nos a bin ku un proyekto kaminda nos ke bati nan ku informashon
i kibra e tabú rondó di seksualidat (Bati Kibra) i asina konsientisá e hóbennan den e proseso di un
komportashon seksual responsabel i salú. Tambe di e balor i importansia di Famia Plania den nos
komunidat. Básikamente nos ke influensiá “peer pressure” i hasi esaki un preshon positivo, un preshon
salú kaminda nan por siña i gana konosementu riba e tereno di formashon seksual. Hóbennan tin
derecho riba un bon formashon seksual ku ta hasi nan mas konsiente na momentu di tuma desishon.
E promé skol ku e tim di Bati Kibra a bishitá St.Paulus VSBO. E tim di Bati Kibra lo duna formashon
seksual riba 4 area: Konose bo kurpa, Malesanan Transmiti Seksualmente, Antikonseptivo , Sekso
Seksualidat i Relashon Seksual.
Alabes e tim di Bati Kibra a hasi debut di nan manual dediká na hóben “ Adolesensia:Desafio grandi,
kambionan grandi.”
si tin un skol ku ta interesá pa e tim di Bati Kibra bishitánan òf ta desea mas informashon por tuma
kontakto ku Fundashon Famia Plania na 4611323.


text:
Willemstad- Referiendo na e informashon ku a keda publiká , Curoil ta konfirmá di a risibí un ‘beschikking’ pa un ‘navordering’ di Douane di Kòrsou.
E ‘beschikking’ aki, ta trata un ‘navordering’ di ‘OB bij invoer’ i ‘invoerrechten’ riba produktonan petrolero ku Curoil mester a kuminsá importá, manera entre otro Mogas, pa por garantisá suministro di produkto pa merkado lokal, despues ku e refineria no tabata produsí mas. Pa loke trata LSD, ya Curoil tabata tin eksonerashon den forma di un ‘nultarief’ pa ‘invoerrechten’, ya ku e produkto aki no tabata disponibel na Refineria Isla.
Na 2019, Curoil a aserká Douane i tambe gobièrnu pa atendé ku e ‘OB bij invoer’ i ‘invoerrechten’, ya ku aplikashon di esakinan riba produktonan pa merkado lokal, lo a nifiká un subida di preis konsiderabel. Na e momentonan aki, Curoil ta den kontakto ku Douane i e gobièrnu aktual pa por sigui atendé ku e trayekto aki. Curoil lo keda den deliberashon ku meta pa yega na un akuerdo ku ta satisfaktorio pa tur partido envolví, prinsipalmente e konsumidó.•


text:
Di djestres edishon di Ride, Sail, Swim, Walk for the Roses 29 di yanüari 2017
WILLEMSTAD – Awor ku a stipulá e fecha di 29 di yanüari 2017 pa e di 13 edishon di Ride, Sail, Swim & Walk for the Roses, e mas ku 10.000 partisipantenan por fiha nan entrenamentu. E tema sentral dje aña aki ta ‘Making a difference together’. E promé paso pa un programa eksitoso nobo di aktividat pa sostené kombatimentu di kanser, ta e estreno lokal di e pelíkula dia 1 di desèmber awor di Sully, e storia real di e piloto ku na 2009 a hasi un aterisahe di emergensia den e riu Hudson. Esaki i muchu mas informashon a bini dilanti djaluna durante e anual konferensia di prensa estilo kick-off pa Ride for the Roses den kurá di Landhuis Cerrito di e patrosinador prinsipal ORCO Bank.
Pa e akshon mas grandi na Kòrsou pa rekoudá fondo e meta primordial ta i ta keda pa logra mas tantu plaka posibel pa e fondo Prinsesa Wilhelmina (PWF). Ya for di 2005 e fundashon RFTRC (Ride For The Roses Curaçao) ta limitá na organisá diferente evento únikamente pa alkansá mas tantu hende i mas tantu spònser i donatùr pa rekoudá mas tantu fondo posibel pa PWF. E fundashon aki tin un planifikashon di término i un bista kompleto unda tin mas mester i kaminda e hendenan ta ku mester di e sosten urgentemente, i e ta usa e sèn pa duna guia na pashènt di kanser i nan famia i pa kombatí e malesa aki.
E direktiva di RFTRC presidí pa Robbin Martina ya ta ful den preparashon pa e edishon nobo bira un éksito finansiero grandi atrobe. E otro miembronan di direktiva ta Benno van Leeuwen, Jim van Luipen, Curd Evertsz, Geert Bijlstra, Raoul Hooftman, Helena Seferina, Arthur Rosaria i e nobato den direktiva Stephan Veen. Nan por konta ku sosten den e diferente rangonan formá pa voluntarionan ku kada un sin interes propio ta disponibel na interes di e bon kousa. Nan por kai bèk di nobo riba respaldo di tremendo patrosinador ku ORCO Bank ketu bai komo spònser prinsipal.
Pelíkula Sully
E promé parti di e programa di aktividat ta presentashon riba djaweps dia 1 di desèmber di e pelíkula Sully ku a sali resientemente durante un anochi festivo den e teater The Cinemas na Riffort. Esaki ta e storia real di e kapitan di US Airways Chesley ‘Sully’ Sullenberger ku na 2009 a skapa bida di 155 hende ora el hasi un aterisahe di emergensia eksitoso den e riu Hudson despues ku paranan a dal den ámbos motor di e djèt ratu despues ku nan a lanta for di aeropuerto La Guardia na New York. Benta di karchi pa e anochi di sine aki ta kuminsá e siman aki na rason di 50 florin pa persona. Pa e anochi mes ta prepará un programa apropiá i sigur tambe masha interesante ku un orador invitá spesial. E fondonan di e presentashon aki manera kustumber ta destiná pa PWF.
Djadumingu 29 di yanüari 2017
Meskos ku den e último añanan ta spera atrobe mas ku 10.000 partisipante pa e diferente elementonan di e evento grandioso riba dia 29 di yanüari 2017. Nan a hinka kada un di e elementonan di e evento aki den un bachi deportivo, pero partisipashon di mas tantu hende posibel ta mas importante ku e elemento kompetitivo: riba baiskel, den barku di bela, den landamentu, den kanamentu, pero tambe den ‘spinning’.
Tempran e mainta míles di kanadó ta kuminsá for di Awasá pa sea atraves di brùg Emma òf esun haltu brùg Juliana pasa den kayanan di Punda, Pietermaai, Marie Pompoen pa Mambo Beach Boulevard. Famianan kompleto ta partisipá. Djis despues e koredónan di baiskel ta start pa e diferente distansianan riba kaminda pero tambe pa un ruta di mountainbike. E salida i final di e karedanan aki tambe ta na Mambo Beach Boulevard. E landadónan ta drenta laman na Jan Thiel pa sali bèk na e playa di Mambo Beach Boulevard. Na e mesun playa ta tuma lugá atrobe e tan popular Spinergy: un aktividat deportivo intensivo riba e baiskelnan di spinning kaminda empresanan por kompetí ku otro i kombiná prestashonnan deportivo ku rekoudashon di fondo. E biaha aki e elemento ‘Sail’ ta den e programa atrobe. Despues lo publiká e detayenan di kada un di e elementonan aki.
E akshon di 'Standing Order'
Tur aña e fundashon ta konta di por rekoudá sufisiente fondo ku ta asina nesesario pa yudansa i sosten na e pashèntnan di kanser na Kòrsou. Parti di e kampaña kontinuo ta tambe pa reklutá e asina yamá ‘donatùrnan fiho’ ku atraves di un transferensia outomátiko tur luna/aña ta transferí un suma fiho for di nan kuenta bankario pa e ekselente kousa aki. Esaki tambe a resultá un éksito grandi i p‘esei ta sigui kuné bayendo e edishon di 2017. Na RFTRC nan tin e formularionan pa por regla e ‘standing order’ aki di un forma optimal.


text:
Ayera den dia, dos empresario e.o. di Panama y di Colombia a reuni cu miembronan di Partido Pueblo Prome cu e intencion pa duna Aruba su compania di aviacion atrobe. E.o. lo kier crea un compania di Ambulance Flight, registra na Aruba. Esaki tabata motibo cu nan a rueni cu Minister Chris Romero.
Deseo ta pa haya e vergunningnan cu Air Aruba tabatin, pero e mandatario a laga e grupo aki sa, cu Air Aruba a bay bancarota y ta dificil pa reactiva e compania. Representante di e compania ta Ricardo Galavan di e compania Sol Air, mientras cu Pueblo Prome su delegacion ta forma pa Michael Williams y Stephan van Spaandonk, un ex ehecutivo di Aruba Airlines, cu tin permiso, pero Aruba Airlines te ainda no ta bulando.
Aruba Airlines a haya un avion nobo recientemente, cu ta motibo mester pasa prueba prome di por bula atrobe. Y nan kier bula ruta pa Colombia.


text:
Aruba ta na un cruzada, sea Aruba lo para pa su derecho di autodeterminacion of ta acepta pa wordo re-colonalisa. E traicion na 1950 cu e Interim-regeling ta keda chikito cu e entreguismo aki, si bay di acuerdo cu e condicionnan Hulandes. Pa colmo nos ta wordo humiya den dia cla tambe. Ta circula videonan na unda nos pueblo ta wordo pjnta pa hendenan inutil y e representante di Hulanda na Corsow ta haci un “verkooppraatje ” na unda ta bisa pakico Aruba mester acepta e condicionnan impone riba nos. Si acepta e condicionnan nos a simpelmente wordo bendi na prijs di baca flaco, djis pa un posicion di Prome Minister. Cuidou cu mayan cu nos PM bay hunga “het braafste meisje in de klas” y acepta e condicionnan, anto di otro banda, Corsou y St. Maarten ta para duro riba un NO y al final Hulanda yuda nan toch SIN e condicionnan ridiculo di Hulanda. Kico lo bay bisa y cerca ken lo bay yora e ora? Si acepta e traicion aki anto en berdad MATERIALISMO a vence di IDEALISMO atrobe, pasobra e ta un IDEALISMO pa goberna un pais drechi. Para pa bo IDEALISMO lo percura pa un PROSPERIDAD pa e Pueblo Arubano.
Ultimo lunanan Aruba ta den gara di e COVID-19, confrontando asina retonan grandi particularmente riba tereno di salud y economia. Sinembargo loke ta pasando riba tereno politico ta alarmante. E retonan ta sinembargo prome cu e pandemia a dal nos Isla duro. Ya for di 2014 Hulanda a cuminsa ta exigi un gobernacion transparente y responsabel, pero toch a permiti e gobierno AVPOR “oogluikend” endueda nos pueblo. A menasa na varios ocacion cu un KB y esaki a continua den e gobernacion di POREDmep. E ultimo menasa tabata na februari 2020 y NO pa motibo di COVID-19, pero pa motibo di incumplimiento di e gobierno actual tambe. Loke COVID-19 a haci ta expone e consecuencia di gobernacionnan yena cu corupcion, patronahe politico y mal gobernacion. Pa colmo di un manera hopi ordinario Hulanda kier bin impone awor condicionnan irrazonabel y contra espirito di loke ta para den e Handvest di Nacionnan Uni pa duna e sosten necesario na Aruba.
Despues di a tuma nota di varios declaracionnan di parti di e Minister Presidente ta obvio cu Aruba lo bay sucumbi pa e presion di Hulanda! E mes a bisa cu e ta 80% di acuerdo cu loke Hulanda ta exigiendo. Ta hopi cla en todo caso Gobierno tin cu firma “bij het kruisje” y Parlamento NO ta wordo tení cuenta cune mes. Dus guli manda abou.
Diaranson dia 12 di augustus 2020 na un manera “triomfantelijk” a anuncia cu a trece un cambio hopi “importante ” den e “Memorie van Toelichting” di e Rijkswet di CHE cu ta “na overleg” e 3 macambanan ta tuma e desicion. Pues ta djis NOTIFICA y net net nada mas. No tin nada di ta di hubilo, pero esaki ta pas exactamente den e manipulacion cu ta tumando lugar actualmente. Tambe ta contento ya cu a cambia e nomber di CHE, pa bira OHH. Ki cambio!
Un otro aspecto ta esun di CONSENSO den e decreto di Reino. Una bes cu gobierno acepta e condicionnan ridiculo di Hulanda, Parlamento actual lo NO tin e curashi y no ta permiti tampoco pa bai contra esaki. Mirando loke e PM ta bin ta bisa e ultimo dianan aki, ta parce cu e condicionnan di Hulanda ta un “done deal”! E unico caminda cu ta resta Aruba ta pa bay na instancianan international!! Pero cu ki cara nos ta bay pidi ayudo cerca nan pa algo cu e gobierno POREDmep y e Parlamento “Nobo” mes a bay di acuerdo cune? Pues aki tambe Hulanda a changa nos!
Por ultimo ta importante pa mustra con nos derecho inalienabel di autodeterminacion ta algo cu ta di NOS PUEBLO ARUBANO. NO ta permisbel cu un gobierno zwak di Aruba y un gobierno abusador di Hulanda bay torno na e autonomia cu e pueblo Arubano tin a base di e derecho inalienabel di autodeterminacion aki. Un biaha mas nos unico salida ta pa crea e CONFIANSA back den Pueblo Arubano y den Politiek Den Haag ta pa medio di un “zakenkabinet” pa asina ey mara mannan di e politiconan. Ta e momento pa baha e bandera di partidonan politico y hisa e bandera di Aruba pa sirbi e interes di e pueblo Arubano! Den Parlamento parce cu tin e caminda ey prepara, pero ta keda atrobe na kico Parlamento ta bay haci pa defende realmente nos autonomia. Den pasado ya caba nos a haya un Parlamento cu a para fuerte pero na final di dia toch ta baha cabez ora cu gobierno a tuma un otro desicion. Ban spera cu esey no pasa e biaha aki.
Partido UPP
Booshi Wever
13 di augustus 2020


text:
Den careda di 11:30 am diferente unidad policial a bay cu urgencia den area di Eagle Beach. Nan a presenta dilanti Chalet Suisse pa duna un man na Wardacosta pa un persona cu a bula awa y huy.
Wardacosta a duna ordo na un boto. Pero un conoci di husticia a bula for di e boto subi un waverunner y huy direccion tera. Na momento cu el a yega tera, di biaha a core bay di sitio. Di biaha polis a cuminsa un buskeda den e area, pero no por a localis’e.
A papia cu algun hende trahando na e watersport den cercania pa haya mas informacion. Aki a detene un homber cu a yuda e sospechoso busca pa husticia huy di sitio.


text:
FPNM a lanta 12 di juni 1991 y tin como guia, Declaracion Universal di Derechonan di Mucha y Tratado di Derecho di Mucha, proclama pa Nacionnan Uni. FPNM ta un organisacion “non -profit”. E meta di FPNM ta: Mehora calidad di cuido, guia y educacion di mucha di 0 – 12 aña dor di sostene educadornan y duna informacion tocante educacion na publico en general.
Website: Fundacion Pa Nos Muchanan (FPNM)
Na aña 2001 Aruba tambe a firma e Tratado di Derecho di Mucha, haciendo asina e compromiso pa proteha di un forma mas completo posibel di e mucha pa medio di e diferente articulonan specifica den e tratado. Pa percura cu e cumplimento cu e Tratado ta sosode na un forma coordina y eficiente, Gobierno di Aruba a instala e Comision Derecho di Mucha riba 12 di april 2001. E comision tabata activo te cu aña 2009. Na luna di oktober 2014 e comision di Derecho di Mucha a keda reinstala pa medio di un decreto ministerial cu tres tarea specifico:
- Conseha gobierno riba implementacion di e Tratado;
- Ehecucion di e responsabilidad internacional pa raporta encuanto e Tratado; y
- Concientisa e comunidad tocante e derechonan di mucha.
Website: Derecho di Mucha
Tienda di Educacion ta pa mama, tata, wela, welo, madrastra, padrastro y tur otro educadornan. Pues pa tur hende cu ta encarga cu cuido di mucha y hoben di 0 pa 18 aña di edad y cu ta sinti e necesidad pa papia cu un profesional cu ta scucha, duna sosten, informa y conseha si bo tin pregunta tocante educacion y desaroyo di un mucha.
Website: Tienda di Educacion
Fundacion Telefon pa Hubentud a wordo lanta 26 di april 1999 y tin como meta: (1) pa duna ayudo telefonico, sosten, informacion y conseho na mucha y hoben; pa preveni, reduci of pa stop cualkier problema of aclaria cualkier pregunta cu e mucha tin pa cu su mes of pa cu su ambiente; (2) desaroya e funcion critico pa señala na organisacionnan, gobierno y comunidad completo kico ta e necesidadnan y kico e mucha y hobennan ta haya falta di dje.
Website: Telefon pa Hubentud [131.aw]
Siña con pa stimula desaroyo di bo yui na cualkier edad. Por haya mas informacion di Disciplina Consciente (Conscious Discipline) [aki].


text:
DPL ta anuncia cambio den maneho di Toelating Arbeidsmarkt 2018
ORANJESTAD - Entrante 1 di september 2021 e Codigo Civil nobo cu diferente cambionan a drenta na vigor na Aruba. Un di e cambionan den nos Codigo Civil ta trata e introducion di “geregistreerd partnerschap”. Cu e cambio aki DPL ta ahusta sumaneho di Toelating Arbeidsmarkt 2018. Loke den pasadotabata conta solamente pa parehanan casa, awor ta conta tambepa parehanan cu tin un “geregistreerd partnerschap”.
Aki bou ta sigui e cambio den maneho
Segun e ley y maneho nos ta considera cu parehanan den un “geregistreerd partnerschap” tin e mesun derechonan cu un pareha den union matrimonial na momento di haci un peticionpa un conseho na DPL. Tur e derechonan y obligacionnan cu un persona casa tin na momento di haci un peticion pa un consehona DPL lo conta tambe pa esnan cu tin un “geregistreerdpartnerschap”.
Esaki ta implica cu:
- E pareha di e persona cu ta pertenece na articulo 1 of 3 LTU ta bin na remarke pa un “notificatiebrief” di DPL.
- Den caso di e pareha di e persona cu tin un firma liber, permiso di director, “kennismigrant” of otro persona cu ta ser considera di importancia esencial pa e economia di paisAruba. E pareha lo mester pasa e procedura cu ta cuminsana departamento di Arbeidsbemiddeling en Re-integratie di DPL (Jobcenter).
E persona aki por subi mercado laboral solamente si e hayaun evaluacion positivo di DPL esta cu no tin obhecion pa cu su persona por subi e mercado laboral.
Si tin cualkier pregunta of duda por yama DPL libremente nanumber di telefoon (297) 521-5555.